title: Jukka M. Heikkilä

text: Juppiterin saari on seikkailukertomus, joka kertoo Mons Jovis saaren (nyk. Isola di Montekristo) outoja tapahtumia tutkimaan lähetetystä retkikunnasta. Kirjan henkilöt ovat fiktiivisiä: Paulus, Titus Flavius ja  Ursus.


title: Jukka M. Heikkilä

text: Kirjojen kronologinen järjestys on seuraava:


title: Mega Man 6

text: Mega Man 6 (Japanissa nimellä Rockman 6: The Biggest Battle in History!!) on Capcomin kehittämä ja julkaisema julkaisema toiminta-/tasohyppelypeli. Peli on julkaistu vuonna Nintendo Entertainment Systemille ja on viimeinen länsimaissa julkaistu Mega Man -peli kyseisellä konsolilla (Japanissa julkaistiin vielä Monopoli-tyylinen "Rock Board" 1990-luvun puolivälissä). Peliä ei julkaistu lainkaan Euroopassa moduuliversiona, tosin Nintendon 3DS:n kauppapalvelun kautta peli julkaistiin ensimmäistä kertaa Euroopassa liki 20 vuoden jälkeen alkuperäisestä Japanin ja Pohjois-Amerikan julkaisusta, mutta sen yhdysvaltalaisia versioita päätyi kuitenkin myös Eurooppaan.


title: Mega Man 6

text: Capcom työsti peliä samanaikaisesti Mega Man X -pelin ohella, joka ilmestyi samana vuonna; ja peli suunniteltiin edeltäjiään haastavammaksi. Mega Man 6 -pelissä apulaitteet ovat erilaiset kuin muissa klassisissa Mega Man-peleissä, mutta niillä on silti samat ominaisuudet kuin aikaisemmillakin esineillä.


title: Mega Man 6

text: Suurin osa pelin roboteista edustaa tiettyjä kulttuureja, kuten Tomahawk Man (Amerikan alkuperäiskansat), Yamato Man (feodaalinen Japani), Flame Man (arabit, joskin hyvin etäisesti) ja Blizzard Man (mahdollisesti Pohjoismaat tai Kanada). Muut ovat suunnittelultaan pelisarjalle tyypillisempiä.


title: Mega Man 6

text: Knight Man ja Wind Man ovat Nintendo Powerin Amerikassa pitämän kilpailun voittajden suunnittelemia. Kilpailun tarkoitus oli suunnitella robottimestari ja kaksi parhainta lähetettiin Capcomille ja lopulta ne päätyisivät peliin. Kilpailuja on pidetty aikaisemmin Japanissa lähes joka pelille, Knight- ja Wind man ovat ainoat robottimestarit, jotka eivät ole japanilaisten suunnittelemia. Knight Man on kanadalaisen Daniel Valléen suunnittelema ja Wind Man on USA:laisen Michael Leaderin suunnittelema.


title: Mega Man 6

text: Mystinen Mr X isännöi ensimmäisiä robottiturnauksia, johon osallistuu useita robotteja kautta maailman. Kun turnauksen finaalissa on jäljellä enää 8 robottia, Mr X varastaa robotit ja ohjelmoi ne armeijakseen, jota hän aikoo käyttää maailman valloitukseen. Mega Man onnistuu tuhoamaan robotit ja jäljittää Mr X:n tukikohdan. Mega Man voittaa Mr X:n, joka tappion jälkeen paljastuu Mega Manin arkkiviholliseksi, Dr Wilyksi. Mega Man onnistuu voittamaan Wilyn ja ilkeä tiedemies joutuu vihdoin kaltereiden taakse.


title: Lumilinko

text: Lumilinko on omalla tai sitä kuljettavan välineen voimanlähteen avulla lunta kulkuväyliltä poistava laite.


title: Lumilinko

text: Lumilinko voi olla joko täysin itsenäisesti omalla konevoimallaan kulkeva tai kävelevän tai laitteen päällä istuvan kuljettajan ohjaama laite.


title: Lumilinko

text: Lumilinko liitetään usein traktorin, veturin, ratatyökoneen, auton tms. työnnettäväksi tai vedettäväksi. Itse lumen linkoaminen tapahtuu voimakoneen käyttämän ison ruuvin tai propellin avulla.


title: Lumilinko

text: Lumilingon käyttökohteita ovat alueet, joilta poistettava lumi on saatava syrjään siten, että sitä ei läjitetä puhdistetun alueen reunoille. Traktorin vetämää linkoa käytetään Suomessa ehkä kuitenkin eniten sivuteiden, pihateiden ja mökkiteiden puhdistukseen. Työnnettävä lumilinko on yleistynyt pihojen talvisessa kunnossapidossa.


title: Lumilinko

text: Lumilingon pyörivät osat voivat aiheuttaa tapaturman, lingosta voi myös singota jäätä, kiviä tai jäätyneitä maakokkareita usean metrin päähän. Erityisen vaarallista on tukkeutuneen lingon puhdistaminen, jos laite on käynnissä. Myös lumilingon aiheuttama melu on otettava huomioon sillä työskenneltäessä. Omalla käyttövoimalla liikkuvat lumilingot on Valtioneuvoston asetuksen n:o 621 ("Ulkona käytettävien laitteiden melupäästöistä") mukaan varustettava melumerkinnällä eli merkinnällä taatusta äänitehotasosta.


title: Sulata Foa'i

text: Sulata Foa'i on Uudessa-Seelannissa syntynyt ja asuva, tokelaulaista alkuperää oleva muusikko. Hän aloitti laulamisen lapsena kolmen isosiskonsa johdolla. Vuonna 1995 Foa'i voitti lupaavimman naislaulajan palkinnon New Zealand Music Awardsissa. Hän on ollut myös ehdolla parhaaksi naislaulajaksi vuosina 1996, 1997, 1998 ja 1999. Vuodesta 1995 Foa'i on laulanut Opetaia Foa'in perustamassa Te Vaka -yhtyeessä.


title: Angakauitai

text: Angakauitai on saari Ranskan Polynesiassa. Se kuuluu Gambiersaariin, ja sen pinta-ala on 0,7 neliökilometriä. Angakauitai on pinta-alaltaan Gambiersaarten ryhmän viidenneksi suurin saari.


title: Ilkka Vainio

text: Ilkka Jussi ”Ile” Vainio (s. 7. lokakuuta 1960 Kotka) on suomalainen sanoittaja, musiikkituottaja ja laulaja. Hänen tunnetuimpia yhteistyökumppaneitaan ovat olleet Kari Tapio, Risto Asikainen, Jope Ruonansuu, Kikka ja Nylon Beat. Ilkka Vainio on laulaja-lauluntekijä ja sanoittaja Juha ”Watt” Vainion ja tämän ensimmäisen vaimon Taina Kaukosen poika. Urheilija Pauli Vainio oli Ilkan isosetä. Ilkka itse on naimisissa ja hänellä on kaksi lasta.


title: Ilkka Vainio

text: Ilkka Vainio on sanoittanut myös salanimillä Sipi Castrén, Mauno Lehto ja Varastomies.


title: Ilkka Vainio

text: Vainio on tuottanut noin 200 kulta- tai platinalevyä, ja hänen sanoituksiaan on levytetty noin 900. Hän on tehnyt useita sanoituksia eri artisteille kuten muun muassa Nylon Beatille, Kari Tapiolle, Jope Ruonansuulle ja Eino Grönille sekä toiminut tuottajana eri levyillä. Vainion yksi tärkeimmistä yhteistyökumppaneista on ollut säveltäjä Risto Asikainen, jonka kanssa hän on kirjoittanut muun muassa Nylon Beatille kappaleita. Vuonna 2010 Vainio perusti Jorma Kososen kanssa levy-yhtiö AXR Musicin, jossa hän toimii tuotantojohtajana.


title: Ilkka Vainio

text: Hän toimi tuotantopäällikkönä 1989 lähtien Audiovox Records Oy:ssa, jolla oli studio Helsingin ￼￼Pitäjänmäellä Höyläämötie 8:ssa. Vuonna 1999 Audiovox sulautui Edel Records Finlandiin, jossa Vainio jatkoi tuotantopäällikkönä. Teini-ikäisenä Vainiolla oli 1979 yhtye Marisan ja Maukka Perusjätkän kanssa.


title: Ilkka Vainio

text: Ilkka Vainion ainoa sävellys on Solistiyhtye Suomelle kirjoitettu ”Paperihattu”, jonka lisäksi hän sävelsi ja sanoitti yhdessä isänsä Juha Vainion kanssa kappaleen ”Aleks ja Jaan”, jonka Juha Vainio lauloi levylle.


title: Ilkka Vainio

text: Vuonna 2005 Kullervo Linna -palkinto myönnettiin Vainiolle ja Anne Mattilalle. Samalla Vainio nimitettiin vuoden tuotantopäälliköksi.


title: Ilkka Vainio

text: Vainio on tuominnut muun muassa Tangomarkkinoilla, Ylläs soikoon -tapahtumassa sekä Juha Vainio -palkinnon tuomaristossa. Ile toimi myös useana vuonna Radiotähti/Mediatähti-kilpailujen tuomariston puheenjohtajana. Lisäksi hän esiintyy myös elokuvissa "Matti" ja "Risto Räppääjä" sekä toimi yhtenä tuomarina lokakuussa 2009 alkaneessa ohjelmassa "Kreisi karaoke".


title: Ilkka Vainio

text: Vainiolle järjestettiin lokakuussa 2010 konserttikiertue juhlistamaan hänen 50-vuotissyntymäpäiväänsä. Konserteissa esiintyivät muun muassa Kari Tapio, Paula Koivuniemi, Pauli Hanhiniemi ja Jope Ruonansuu.


title: Ilkka Vainio

text: Vainio on ollut myös laulaja vuodesta 2012 lähtien, ja hän on esiintynyt mm. yli sadassa kirkossa "Ystävän risti" -konserttikiertueella. Vuoden 2016 keväällä hän esiintyy "Lumikenttien kutsu" -kiertueella Lapissa. Maaliskuussa 2016 ilmestyi "Villi pyhäpoika" -single ja sen musiikkivideo. Kesän 2016 Tangomarkkinoilla julkaistaan myös samanniminen albumi.


title: Ilkka Vainio

text: Ilkka Vainio syntyi Kotkassa Taina (o.s. Kaukonen) ja Juha Vainion esikoiseksi lokakuussa 1960. Isä Juha ”Watt” Vainio oli tunnettu suomalainen sanoittaja ja laulaja. Vainiolla on kolme sisarusta, Sami (s. 1961), Kalle (s. 1963) ja Kati (s. 1967) sekä siskopuoli Suvi (s. 1983) isänsä uudemmasta avioliitosta. Kuuluisaa isäänsä Ilkka Vainio ei koskaan ole kokenut taakaksi, vaan ylpeydenaiheeksi.


title: Ilkka Vainio

text: Ilkka Vainiolla on kaksi lasta. Vuonna 2010 hän meni naimisiin Elina Conyersin kanssa.


title: Lenita Airisto

text: Hymmi Lenita Aulikki Airisto (s. 1. tammikuuta 1937 Helsinki) on suomalainen tietokirjailija, luennoitsija, televisiotoimittaja, liike-elämän vaikuttaja ja yrittäjä sekä diplomiekonomi. Airisto on valittu saavutuksistaan liikenaisena vuoden naiseksi ja hän on saanut Suomen Leijonan ritarikunnan ensimmäisen luokan ritarimerkin. Airisto kruunattiin Suomen Neidoksi vuonna 1954.


title: Lenita Airisto

text: Lenita Airisto valmistui ylioppilaaksi vuonna 1957 ja ylioppilasmerkonomiksi vuonna 1958. Diplomiekonomiksi hän valmistui Svenska handelshögskolanista vuonna 1961. Lisäksi Airisto on muun muassa opiskellut tv-journalismia Stanfordin yliopistossa Yhdysvalloissa.


title: Lenita Airisto

text: Airisto on tehnyt merkittävän uran tv-toimittajana ja juontajana prime-time ajankohtaisohjelmissa. Hän on vuonna 1957 alkaneella urallaan tullut tutuksi muun muassa Kolmoskanavan ohjelmasta 7. hetki, jota esitettiin vuosina 1988–1991. Lisäksi hän oli mukana vuosina 1967–1969 esitetyssä Jatkoaika-ohjelmassa, jota hän juonsi yhdessä Aarre Elon ja Hannu Taanilan kanssa. 30-vuotisen tv-uransa aikana Airisto työskenteli muun muassa TV1-kanavan sekä MTV:n ohjelmatiimeissä ja juonsi erinäisiä viihde- ja ajankohtaisohjelmia kuten lauantai-illan viihdeohjelmaa "Laiva on lastattu" (1959–1962) sekä ajankohtaisohjelmia kuten "Tuulimylly" (1964–1965) ja "Tuumat" (1970).


title: Lenita Airisto

text: Airisto on ollut järjestämässä ja juontamassa monia gaaloja ja televisiotapahtumia kuten Unicef-gaala (1967), AIDS-gaala (1988) ja Talkoo-gaalaa 75-vuotiaan Suomen kunniaksi Helsingin juhlaviikkojen avauksena vuonna 1992.


title: Lenita Airisto

text: Airisto on toiminut yrittäjänä kansainvälisessä liike-elämässä yli 40 vuotta. Hän on myynyt suomalaisen teollisuuden tuotteita, suunnitellut myynninedistämiskampanjoita ja tuottanut Suomi-kuvan promootioita. Lenita muoti- ja matkailu show’ssa (1972–1988) suomalaisia muotiasuja kuvattiin eri puolilla maailmaa ja markkinoitiin kuluttajille Pohjoismaissa.


title: Lenita Airisto

text: Vuonna 1971 Airisto perusti nimeään kantavan Airisto Oy:n. Airisto Oy tuotti, suunnitteli ja toteutti vientiin suunnattuja promootioita, jotka kasvoivat vuosituhannen loppua kohti suuriksi maailmankiertueiksi kuten Suomi luo ja Vie, Creative Finland ja Success Story Finland -tuotannot.


title: Lenita Airisto

text: Tietokirjailijana Airisto on julkaissut muun muassa kansainvälisiä taloustrendejä, yritäjyyttä, naisten oikeuksia ja globalisaatiota käsitteleviä kirjoja. Airisto on myös suosittu luennoitsija niin Suomessa kuin ulkomaillakin.


title: Lenita Airisto

text: Airisto asuu Helsingin Kaskisaaressa. Hän oli naimisissa RKP:n kansanedustaja, kauppatieteen lisensiaatti Ingvar S. Melinin kanssa vuosina 1961–1971.


title: Lenita Airisto

text: Stadin Slangi ry. valitsi Airiston vuoden 2013 Stadin Friiduksi Helsinki-päivänä 12. kesäkuuta 2013.


title: Lenita Airisto

text: Airisto kruunattiin Suomen Neidoksi vuonna 1954.


title: Eiao

text: Eiao on saari Marquesassaarilla, Ranskan Polynesiassa. Saaren korkein kohta on nimeämätön paikka saaren itärannikolla. Se kohoaa 576 metriin merenpinnan yläpuolella. Saaren luoteisosassa sijaitsee Vaitahun laakso. 1800-luvun lopulla saarta käytettiin jonkin aikaa vankilasaarena. 1970-luvulla Ranska tutki saaren soveltuvuutta maanalaisiin ydinkokeisiin, mutta koeporauksissa kallioperä osoittautui liian huokoiseksi. Saarella laiduntaa villiintynyttä karjaa, aaseja ja sikoja.


title: Krunnien saaristo

text: Krunnien saaristo sijaitsee Perämerellä Iin edustalla. Se muodostuu Maakrunnin ja Ulkokrunnin saarista sekä niitä ympäröivistä pienemmistä saarista. Saariston lähimmät saaret ovat 11 kilometrin, kaukaisimmat 21 kilometrin päässä rannikolta.


title: Krunnien saaristo

text: Saaristo kuuluu Krunnien luonnonsuojelualueeseen, joka on yksityinen Maakrunni-säätiön hallinnoima suojelualue. Saaret rauhoitettiin virallisesti vuonna 1956, mutta ne ovat olleet epävirallisesti rauhoitusalueena vuodesta 1937 saakka.


title: Krunnien saaristo

text: Krunnien suojelualueeseen kuuluvat saaret ovat pääosan vuodesta maihinnousukiellossa. Saariston halki johtaa Oulun ja Kemin välinen 10 metrin laivaväylä.


title: Krunnien saaristo

text: Krunnien saaristo jakaantuu neljään osaan. Pääsaari "Ulkokrunni" ja sitä ympäröivät pikkusaaret sijaitsevat lännessä. Ulkokrunnista kolmisen kilometriä pohjoiseen sijaitsee "Pohjanletto"-niminen kolmen pienen saaren ryhmä. Idässä sijaitsee saariston toiseksi suurin saari "Maakrunni" sekä "Rytikari". Etelässä ovat "Kraasukka", "Paska-Kraasukka" ja "Tasasenletto".


title: Krunnien saaristo

text: Saariston läntisin saari, pääsaari Ulkokrunni on toiminut pitkään luotsiasemapaikkana. Saaren itäisimmässä kärjessä sijaitsee vuonna 1874 valmistunut F. W. Lüchoun suunnittelema 29,6 metriä korkea Ulkokrunnin pooki. Pooki korvasi 1841 samaan paikkaan rakennetun 9,6 metrin korkuisen rakennelman jota oli pystytetty apumittauspisteeksi Struven ketjun meridianimittaukseen. Saaren vanha luotsiasema toimii nykyisin Oulun yliopiston Perämeren tutkimusaseman tiloina.


title: Maakrunni

text: Maakrunni on saari Perämerellä Iin edustalla Krunnien saaristossa.


title: Maakrunni

text: Maakrunni on Krunnien toiseksi suurin saari. Se sijaitsee noin 12 kilometriä mantereelta länteen ja seitsemän kilometriä saariston pääsaaresta Ulkokrunnista itään. Saaren suurin pituus on noin 2,8 kilometriä ja leveys 1,3 kilometriä. Maakrunni on matala, pääosin lehtimetsää kasvava saari, jonka korkeimmat kohdat kohoavat noin viisi metriä merenpinnan yläpuolelle. Saari sijaitsee kokonaisuudessaan Krunnien luonnonsuojelualueen sisäpuolella.


title: Maakrunni

text: Saaren länsiranta on rikkonainen ja kivikkoinen, itärannan ollessa pääosin hiekkainen. Saaren koillisosassa sijaitsee Hanhihieta-niminen hietikko, joka jatkuu itä-länsisuuntaisena kapeana Leikkihieta-nimisenä hiekkasärkkänä lähes kilometrin verran merelle. Länsirantaa sävyttävät poukamat, lahdet ja karikot sekä useat pienet luodot. Saaren eteläisimmissä kärjissä, Viurunnokalla ja Tyrninokalla, sijaitsevat saaren ainoat rakennelmat, Oulun–Kemin 10 metrin väylän linjaloistot.


title: Maakrunni

text: Saaren länsiosassa Viurunnokan Äijänkummulla kivirakassa sijaitsee muinaisjäännös, vanha kalajumala. Kalajumala on kivien avulla pystyyn tuettu noin 1,4 metrin korkuinen, 80 cm:n levyinen ja noin 30 cm:n paksuinen tasapaksu jäkälän peittämä uhrikivi, joka kapenee toisesta päästään. Kalastajien kerrotaan uhranneen kalajumalalle vielä viime aikoina. Kalajumalasta pohjoiseen Meriläisenlahden pohjoispuolella Kumpeleenharjun laella sijaitsee toinen muinaisjäännös, kivistä ladottu kummeli, jonka halkaisija on 4–5 metriä ja korkeus noin 1,5 metriä.


title: Ulkokrunni

text: Ulkokrunni on Perämerellä sijaitsevan Krunnien saariston suurin ja samalla läntisin saari. Se on ollut aikoinaan myös saariston saarista asutuin, nykyisin saaret ovat asumatonta luonnonsuojelualuetta. Saaren eteläkärjessä, Pihlajakarissa, asuu kesäaikaan luonnonsuojelualueen valvoja. Nykyisin saariston kaikki saaret ovat Maakrunnisäätiön omistuksessa. Ulkokrunni on matala ja metsäinen saari. Se sijaitsee noin 20 kilometrin päässä Suomen rannikolta länteen, Oulun ja Kemin välisen laivaväylän länsipuolella.


title: Ulkokrunni

text: Saari on syntynyt maannousun myötä, ja se on toiminut kalastajien tukikohtana. Ennen saaren nousemista merestä alue oli kalastusmatalikkoa. Saarella toimineet kalastajat toimivat luotseina maksua vastaan.


title: Ulkokrunni

text: Saarella on ollut useita kalastajien mökkejä. Saarelta on löydetty kiveen hakattu aurinkokello, jossa on vuosiluku 1840. Lisäksi erään mökin jäännösten askelmakivessä on hakattuna vuosiluku 1850. Saaren länsiosassa on myös muinaismuistolain suojelemia halkaisijaltaan noin kymmenmetrisiä jatulintarhoja.


title: Ulkokrunni

text: Ulkokrunniin perustettiin luotsiasema ja luotsiasemarakennus valmistui 1872. Rakennuksessa on myöhemmin toiminut Oulun yliopiston Perämeren tutkimusasema. Luotsiaseman vierellä sijaitsee hirsinen savusauna, joka on siirretty paikalle 1800-luvun lopulla. Luotsiasemarakennuksen ulkoasu on peräisin 1930-luvulta. Rakennus oli alun perin tyyppipiirustusten mukaan rakennettu tupa, mutta sitä on muutettu useaan otteeseen. Ympäröivän metsän kasvun vuoksi rakennusta on kohotettu lisäämällä siihen pieni torni. Luotsitoiminta päättyi 1934, jonka jälkeen luotsiaseman rakennukset ovat saaneet olla luotsitoiminnan aikaisessa asussaan.


title: Ulkokrunni

text: Osana Struven ketjua saarelle rakennettiin vuonna 1841 kolmiomittaustorni, jonka korkeus oli 9,6 metriä. Merenkulkijat alkoivat käyttää tornia maamerkkinä, ja se siirtyi luotsilaitoksen hallintaan 1849. Lähes samalle paikalle rakennettiin 29,6 metrin korkuinen Frans Wilhelm Lüchown suunnittelema Ulkokrunnin tunnusmajakka vuonna 1874. Tunnusmajakka on edelleen saaren hallitseva maisemaelementti.


title: Ulkokrunni

text: Saarella sijaitsee myös vuonna 1872 valmistunut kivinen kummeli. Vuonna 1936 saarelle rakennettiin rautaristikkorakenteinen 26,5 metrin korkuinen Ulkokrunnin loisto, joka on eräs Suomen korkeimpia ristikkorakenteisia loistotorneja.


title: Ulkokrunni

text: Ulkokrunni on eräs Suomen edustavimpia merenkulun rakennusperinnön kohteita.


title: Hopeanharmaa

text: Hopeanharmaa () on kirjailija Jack O'Brienin luoma kuvitteellinen koirahahmo. Sen emo, husky Dee, oli pohjoiskanadalaisesta intiaanikylästä karannut vetokoira ja isä puolestaan erämaiden villi susi.


title: Hopeanharmaa

text: Vaikka ihminen ampuu sen emon, Hopeanharmaa ystävystyy lopulta Kanadan ratsupoliisin, kersantti Jim Thornen kanssa, jonka kanssa he joutuvat moniin seikkailuihin.


title: Hopeanharmaa

text: Ensimmäinen Hopeanharmaa-kirja julkaistiin 1933. Suomeksi käännettynä Hopeanharmaa julkaistiin Tammen kustantamana vuonna 1957.


title: Hopeanharmaa

text: James Oliver Curwoodin Kazan ja Jack Londonin Valkohammas ovat myös suosittuja koirasankareita.


title: Aktivismi

text: Aktivismi on suoran toiminnan politiikkaa. Käsite kansalaistoiminta eli kansalaisaktivismi tarkoittaa kansalaisen julkista toimintaa yhteiskunnassa, kuten erilaisissa yhdistyksissä tai vapaamuotoisemmissa verkostoissa myös yhdistyssektorin ulkopuolella neljännellä sektorilla.


title: Aktivismi

text: Aktivismi voi profiloitua jonkin asian puolesta tai jotain asiaa vastaan. Kansalaista, joka aktiivisesti toimii joko itsenäisesti tai ryhmässä ajamassa jotakin asiaa, kutsutaan usein aktivistiksi.


title: Aktivismi

text:
Näkyvää ja huomiota saavaa aktivismia ovat esimerkiksi mielenosoitukset ja kansalaistottelemattomuus ja toisaalta rakentava yhdessä tekeminen kuten vertaistuen, ruokaverkostojen ja joukkorahoitettujen kaupunkikehityshankkeiden järjestäminen ja muu proaktiivinen kaupunkiaktivismi. Poliittiseen vaikuttamiseen tähtäävä aktivismia ovat mm. mielenosoitusten lisäksi tyypillisesti myös erilainen kampanjointi, lobbaus, materiaalin julkaiseminen, seminaarien järjestäminen sekä yhteistyö poliittisten päättäjien kanssa. Kansalaistoiminnan kehyksenä toimivat usein kansalaisjärjestöt ja -liikkeet, jotka kokoavat samalla tavoin ajattelevia ihmisiä yhteen, järjestävät ja organisoivat toimintaa sekä toimivat äänitorvena.
Erilaisilla aktivistiryhmillä voi olla toisilleen vastakkaisia tavoitteita. Esimerkiksi Yhdysvalloissa aktivismi aborttioikeuden puolesta ja sitä vastaan on hyvin voimakasta.


title: Aktivismi

text: Internet-aikakaudella aktivismi on siirtynyt verkkoon ja esimerkiksi blogeiksi kutsutut nettipäiväkirjat ja wikit ovat muuttaneet ja haastaneet sekä perinteisen politiikan että tiedonvälityksen luoden uusia ja vaihtoehtoisia julkisuuksia sekä paljastaen poliittisesti arkaluotoisia tietoja, joita perinteinen media ei ole pystynyt saamaan selville. Esimerkki tällaisesta kommunikaatioaktivismista (tai internetaktivismista) on Wikileaks-verkkosivusto, joka heinäkuussa 2010 paljasti Afganistanin sotaa koskevan salaisen asiakirja-aineiston. Internet ei ole pelkkä kommunikaatiokanava vaan kokonaan uudenlainen organisoitumismuoto.


title: Uotila

text: Uotila on Rauman kaupunkiin liitetyn Rauman maalaiskunnan keskus ja pinta-alaltaan Rauman suurin kaupunginosa kaupunkikeskustan ulkopuolella.


title: Uotila

text: Ennen kuntaliitosta Suomen suurimmaksi kirkottomaksi kyläksikin kutsutussa Uotilassa on arviolta 3 300 asukasta. Myös Uotilan hiidenkirnu on tuonut kylää tunnetuksi. Uotila rajoittuu lännessä Äyhönjärveen, idässä Kollan kylään, pohjoisessa joskus Uotilaankin kuuluvaksi laskettuun Äyhön kylään ja etelässä Tarvolan kylään.


title: Uotila

text: Palveluita Uotilassa ovat muun muassa apteekki,kebab-pizzeria,parturi-kampaamo, lähikauppa Siwa ja peruskoulun ala-aste. Uotilassa toiminut Uotilanrinteen lukio liitettiin vuonna 2007 Rauman Yhteislyseon lukion ja Raumanmeren lukion kanssa Rauman Lyseon lukioksi. Uotilan palvelutarjontaan kuuluu myös täysimittainen golf-kenttä oheispalveluineen. Uotilassa toimii urheiluseura Uotilan Työväen Urheilijat (UTU), jolla on toimintaa juniorijalkapallossa ja petankissa.


title: Uotila

text: Uotilan taaja-asutus laajene nykyisin etelään ja kaakkoon, mistä muodostuu hallinnollinen Kallionikulan kaupunginosa.


title: BMG Rights Management

text: BMG Rights Management on globaali levy-yhtiö, joka on osa saksalaista mediakonserni Bertelsmannia. Se on eräs maailman suurimpia levy-yhtiöitä.


title: BMG Rights Management

text: Vuodesta 2004 vuoteen 2008 Sony Music Entertainment muodosti yhteisen yrityksen BMG:n kanssa, ja yhtiön nimi oli tuolloin Sony BMG Music Entertainment. Sony osti BMG:n osuuden yhtiöstä elokuussa 2008. BMG avasi ensimmäisen päämajansa tammikuussa 2009 Berliinissä, ja seuraavina kuukausina BMG avasi toimistojaan myös Pariisiin, Lontooseen, Milanoon, Madridiin ja Amsterdamiin.


title: BMG Rights Management

text: Vuonna 2010 BMG osti Cherry Lane Music -yhtiön, jonka asiakkaita ovat olleet muun muassa Elvis Presley, John Denver ja Black Eyed Peas. Yrityskaupan myötä BMG on ollut merkittävä yhtiö Yhdysvalloissa.


title: BMG Rights Management

text: Vuonna 2012 BMG oli liikevaihdoltaan neljänneksi suurin musiikin julkaisija maailmassa. Vuonna 2012 BMG otettiin käyttöön BMG Masters -malli, joka perustuu sekä artistin että yhtiön vaikuttamiin jakelun- ja myynninedistämisiin. Tämä on mahdollistanut levytyssopimuksia, joissa on suurempi rojalti.


title: BMG Rights Management

text: BMG osti Sanctuary Recordsin helmikuussa 2013. Aikaisempi BMG oli jaettu Sanctuary tietyillä alueilla. Euroopan unioni hyväksyi kaupan toukokuussa 2013.


title: BMG Rights Management

text: Maaliskuussa 2013 Bertelsmann osti kokonaan BMG:n, ja BMG:stä tuli Bertelsmannin tytäryhtiö. Aiemmin Bertelsmann omisti vajaat puolet BMG:stä.


title: BMG Rights Management

text: Vuonna 2014 BMG oli menestynein musiikin julkaisija Saksassa ja sai 53 Grammy-ehdokkuutta.


title: BMG Rights Management

text: Pian Mute Recordsin ja Sanctuaryn hankinnan jälkeen BMG vastasi edellä mainittujen levy-yhtiöiden myynnistä, markkinoinnista, tuotannosta ja jakelusta kaikkialla maailmassa Yhdysvaltain ja Kanadan ulkopuolella, ja BMG:n järjestämä INgrooves taas toteutti samaa Yhdysvalloissa ja Kanadassa. Vuonna 2014 BMG solmi levytyssopimuksen useita platinalevyjä myyneen poikabändin Day26:n kanssa. Marraskuussa 2014 BMG osti Union Square Music -yhtiön.


title: Sony BMG Music Entertainment

text: Sony BMG Music Entertainment, Inc. oli vuosina 2004–2008 toiminut levy-yhtiö. Se oli lopputulos 50–50-yhteenliittymästä Sony Music Entertainmentin (osa Sonya) ja BMG Entertainmentin (osa Bertelsmannia) välillä. Yhteenliittymä toteutui 5. elokuuta 2004. Sony ja Bertelsmann omistivat kumpikin 50 prosenttia yhtiöstä. 5. elokuuta 2008 ilmoitettiin, että Sony ostaa Bertelsmannin osuuden levy-yhtiöstä. Tämän vuoksi levy-yhtiön nimeksi vaihtui Sony Music Entertainment, Inc.


title: Sony BMG Music Entertainment

text: Sony BMG Music Entertainment oli yksi neljästä suuresta ("Big Four") levy-yhtiöstä ja äänitallenteiden tuottajasta. Yhtiö omisti ja hoiti muun muassa seuraavien levy-yhtiöiden levyjakelun: Arista Records, Columbia Records, Epic Records, J Records, RCA Victor Records, RCA Records, Sonic Wave America.


title: Merilevä

text: Merilevä on mikä tahansa monisoluinen, suurikokoinen meressä kasvava levä. Merileviä on sekä viher-, rusko- että punalevissä. Hyötykäytössä olevista merilevistä mainittakoon esimerkiksi kombu, jota saadaan etupäässä Hokkaidon saaren ympäristön vesistä. Muita ovat wakame ja nori.


title: Merilevä

text: Merileviä ei pidä sekoittaa vesikasveihin.


title: Universal Music Group

text: Universal Music Group (UMG, aiemmin MCA Music Entertainment) on yksi äänitetuotannon kolmesta suuresta yhtiöstä 23 prosentin markkinaosuudellaan. Yhtiön omistaa ranskalainen Vivendi (entinen Vivendi Universal) ja sen tunnetuimpia artisteja ovat muun muassa Lady Gaga, Bon Jovi, Lil Wayne, Aerosmith, Mariah Carey,  Guns N’ Roses, Eminem, Luciano Pavarotti, U2, Lynyrd Skynyrd, Metallica, Rammstein, Nirvana ja Black Sabbath. Yhtiö omistaa myös yhden maailman suurimmista musiikkikustantamoista, Universal Music Publishing Groupin.


title: Universal Music Group

text: Universal Music oli alun perin levy-yhtiö, joka liittyi Universal Pictures -elokuvastudioon. Sen historia on pitkä ja monimutkainen, mutta nykyinen organisaatio muodostettiin, kun sen omistaja Seagram osti PolyGramin ja fuusioi sen UMG:hen vuonna 1998. Seagram myi sittemmin UMG:n Vivendille.


title: Universal Music Group

text: UMG on RIAA:n jäsen.


title: Universal Music Group

text: UMG omistaa suuren joukon levymerkkejä, muun muassa:


title: Mirian III

text: Mirian III () oli Iberian kuningas Khosroiani-dynastiasta. Hän hallitsi samaan aikaan kuin Rooman keisari Konstantinus Suuri (vallassa 306–337).


title: Mirian III

text: Varhaiskeskiaikaisten georgialaisten vuosikirjojen ja hagiografioiden mukaan Mirian oli Iberian ensimmäinen kristitty kuningas. Hän kääntyi uskontoon kappadokialaisen naispuolisen lähetyssaarnaajan Ninon ansiosta. Hänen on katsottu tehneen kristinuskosta valtionsa virallisen uskonnon, ja Georgian ortodoksinen kirkko pitääkin häntä pyhänä.


title: Mirian III

text: Prinssi Vakhuštin esittämän perinteisen kronologian mukaan Mirian hallitsi huomattavan pitkään, 77 vuoden ajan, vuosina 268–345. Professori Cyril Toumanoffin mukaan hänen valtakautensa ajoittui vuosiin 284–361. Myös ajan roomalainen historioitsija Ammianus Marcellinus ja keskiaikaiset armenialaiset kronikat tuntevat hänet.


title: Mirian III

text: Kuninkaan nimi Mirian on georgialainen muoto iranilaisesta nimestä "Mihran". Keskiaikaisissa georgialaisissa kronikoissa hänen nimestään annetaan muitakin muotoja, sekä alkuperäinen iranilainen muoto että samantyyppisiä georgialaisia muotoja (Mirean, Mirvan). Latinaksi kirjoittanut roomalainen historioitsija Ammianus Marcellinus (XXI.6.8) käyttää aikalaisestaan nimeä "Meribanes". Mahdollisesti 700-luvulla laadituissa armenialaisissa kronikoissa, joita on perinteisesti pidetty Mooses Khorenelaisen kirjoittamina, häntä kutsutaan nimellä "Mihran" ja hänen kerrotaan kääntyneen kristinuskoon. Järjestysluku III on moderni keksintö eivätkä keskiajan georgialaiset kirjailijat käyttäneet sitä. Koska Iberian ensimmäistä kristittyä hallitsijaa edelsi kaksi samannimistä kuningasta, Mirianille on georgialaisessa historiografiassa annettu järjestysluku III.


title: Mirian III

text: Keskiaikaisen georgialaisen kronikan "Kuninkaiden elämä" mukaan Mirian oli persialainen prinssi, joka meni naimisiin iberialaisen prinsessan Abešuran kanssa. Abešura oli Georgian arsakididynastian viimeisen kuninkaan Aspagur I:n tytär. Kun Aspagur kuoli, Mirianin isä eli Iranin suuri kuningas, jota georgialaiset kronikat kutsuvat nimellä "Kasre" (Khosrau), nosti hänet Iberian valtaistuimelle. Koska tämä tapahtui sassanidien hallitessa Irania, kronikoiden keskiaikainen kirjoittaja oletti (tai keksi) Mirianin polveutuvan sassanideista. Sassanidit eivät kuitenkaan käyttäneet nimeä Khosrau ennen kuin vasta myöhemmin, joten joko georgialaiset vuosikirjat ovat erehtyneet Mirianin isän nimestä tai "Khosrau" oli kuningasta tarkoittanut yleistermi. Toumanoff päätteli, että Mirian saattoi olla mihranidien jälkeläinen. He olivat yksi Iranin seitsemästä suuresta suvusta. Professori Giorgi Melikišvili kuitenkin väittää, että Toumanoffin oletus on väärä ja että Mirian kuului paikalliseen iberialaiseen aatelissukuun, jolle annettiin keskiajalla eksoottinen ulkomainen kuninkaallinen alkuperä, jotta Mirian olisi vaikuttanut arvovaltaisemmalta. Eräs keskiaikainen georgialainen teos, "Kartlin kääntymys", on ristiriidassa "Kuninkaiden elämän" kanssa ja väittää Mirianin olleen Levin poika. Levistä ei kerrota muissa lähteissä.


title: Mirian III

text: "Kuninkaiden elämä" kertoo Mirianin hallinnosta yksityiskohtaisesti. Vaikka sen tiedot Mirianin osallistumisesta Iranin vasallina sassanidien sotaan Rooman valtakuntaa vastaan ja maa-alueiden haalinnasta Armenialta saattavatkin olla tosia, kronikka väittää Mirianin myös tavoitelleen Iranin kruunua, hallinneen Kolkhista ja Albaniaa ja toimineen Syyriassa asti. Nämä väitteet ovat selvästi keksittyjä. Vuonna 298 Nisibiksen rauhassa Iran tunnusti Rooman ylivallan Armeniassa ja Iberiassa, mutta Mirianin annettiin jäädä valtaan. Hän sopeutui nopeasti uuteen poliittiseen tilanteeseen ja muodosti läheiset suhteet Roomaan. Suhde vahvistui, kun Mirian kääntyi kristinuskoon; perinteen mukaan kappadokialaisen nunnan Ninon avustuksella. Tästä huolimatta Ammianus Marcellinus kertoo, että Konstantinuksen seuraajan Constantius II:n täytyi lähettää Armenian Aršak II:lle ja Iberian Meribaneelle 360 lähetystöä kalliine lahjoineen pitääkseen heidät uskollisina Roomalle konfliktissa Irania vastaan.


title: Mirian III

text: Mirianin kääntyminen kristinuskoon saattoi tapahtua vuonna 334, minkä jälkeen uskonto julistettiin Iberian valtionuskonnoksi vuonna 337. Hän oli siten yksi ensimmäisistä uuden uskonnon omaksuneista antiikin hallitsijoista. Legendan mukaan vakaasti pakanallinen Mirian oli metsästämässä lähellä pääkaupunkiaan Mtskhetaa, kun pimeys laskeutui maan ylle ja kuningas sokaistui täysin. Valo ei palannut, ennen kuin Mirian rukoili "Ninon Jumalaa" apuun. Palattuaan takaisin hän pyysi audienssia Ninolta ja kääntyi kristinuskoon pian myöhemmin. Perinteen mukaan Mirianin toinen vaimo Nana kääntyi ennen miestään.


title: Mirian III

text: Hänen kääntymyksensä edesauttoi kuninkaallisen keskushallinnon kasvua, sillä esikristillisten temppelien omaisuus takavarikoitiin ja luovutettiin aatelisille ja kirkolle. Keskiaikaiset georgialaiset lähteet kertovat, kuinka aktiivisesti monarkia ja aatelisto levittivät kristinuskoa ja kuinka he kohtasivat vastarintaa vuoristolaisilta. Roomalainen historioitsija Rufinus ja georgialaiset vuosikirjat kertovat, että kääntymisensä jälkeen iberialaiset pyysivät keisari Konstantinukselta papistoa. Konstantinus vastasi innokkaasti lähettämällä Iberiaan pappeja ja pyhäinjäännöksiä. Georgialaisen perinteen mukaan Mirian rakennutti seuraavaksi katedraalin Mtskhetaan ja teki pyhiinvaellusmatkan Jerusalemiin hieman ennen kuolemaansa. Mirianin ja hänen vaimonsa Nanan sanotaan haudatun Samtavron luostariin Mtskhetassa, jossa heidän hautansa ovat edelleen nähtävillä.


title: Mirian III

text: Georgialaiset lähteet kertovat Mirianin kahdesta avioliitosta. Hänen ensimmäinen vaimonsa oli Abešura, Iberian viimeisen arsakidikuninkaan tytär, jonka sukujuuret ulottuivat muinaiseen Parnavaziani-dynastiaan saakka. Hän kuoli ilman perillisiä, kun Mirian oli 15 vuoden ikäinen, Toumanoffin mukaan vuonna 292. Hänen kuolemansa myötä "Parnavaziani-kuninkaiden valtakausi Iberiassa päättyi", kronikoitsija jatkaa. Mirian meni myöhemmin naimisiin "pontoslaisen, Oligotoksen tyttären" Nanan kanssa. He saivat kaksi poikaa, Revin ja Varaz-Bakurin, ja yhden tyttären, joka meni naimisiin Gogarenen ensimmäisen mihranidi-hallitsijan Perozin kanssa.


title: Vuorikissa

text: Vuorikissa ("Leopardus geoffroyi", syn. "Oncifelis geoffroyi") on Etelä-Amerikan luonnonvaraisista kissoista runsaslukuisin.


title: Vuorikissa

text: Vuorikissan vartalon pituus on 42–66 cm, hännän pituus on 24–36 cm. Kissa painaa 2–6 kg


title: Vuorikissa

text: Vuorikissa elää Etelä-Amerikan keski- ja eteläosissa. Levinneisyysalue ulottuu Boliviasta ja Etelä-Brasiliasta etelään halki Uruguayn, Paraguayn ja Argentiinan.


title: Vuorikissa

text: Kiima-ajan koittaessa vuorikissat hakeutuvat toistensa seuraan paritellakseen oksiston kätkössä. Uros parittelee kaikkien naaraiden kanssa, joiden elinpiiri ulottuu sen alueelle. Tehtävänsä toimitettuaan se hakeutuu omiin oloihinsa eikä osallistu jälkeläistensä hoitoon. Pennut syntyvät noin 11 viikon kuluttua parittelusta ja painavat 65–123 g. Ne varttuvat nopeasti ja pyrkivät jo neljän päivän ikäisinä nousemaan jaloilleen ja liikuskelemaan ympäriinsä. Emo vieroittaa pennut 8–10 viikon ikäisinä. Silloin ne kiipeävät jo taitavasti. Poikaset jättävät emonsa noin kahdeksan kuukauden ikäisinä.


title: Vuorikissa

text: Vuorikissa saalistaa tavallisimmin maankamaralla. Joskus sen näkee kuitenkin saalistavan myös oksistossa puissa asuvia eläimiä. Vuorikissa pyydystää lintuja, matelijoita, pieniä nisäkkäitä ja sammakkoeläimiä. Se piiloutuu kasvillisuuteen, odottaa ohikulkevaa saaliseläintä, hyökkää ja painaa uhrin maahan teräväkyntisillä tassuillaan.


title: Acrux

text: Acrux ("Alfa Crucis", α Crucis / α Cru / αα Crucis) on eteläisellä tähtitaivaalla olevan Etelän ristin tähdistön kirkkain tähti. Tähti näkyy ainoastaan Kravun kääntöpiirin eteläpuolella.


title: Acrux

text: Acrux on kolminkertainen tähti, joka on 320 valovuoden päässä. α ja α ovat näennäisesti vain 4 kaarisekunnin päässä toisistaan. Molemmat ovat sinisiä B-spektriluokan tähtiä. α:n näennäinen kirkkaus on 1,33 magnitudia ja α:n kirkkaus 1,73 magnitudia. Tähtien pintalämpötilat ovat 28 000 ja 26 000 kelviniä ja luminositeetit 2 500 ja 1 600 kertaa Aurinkoa suuremmat. α:n ja α:n väli on 430 AU ja kiertoaika 1 500 vuotta tai huomattavasti enemmän. α on spektroskooppinen kaksoistähti, jonka komponenttien kiertoaika 76 päivää ja väli 1 AU. Tähtien massat ovat noin 14 ja 10 Auringon massaa. Molemmat tähdet tulevat räjähtämään supernovina. Lisäksi 90 kaarisekunnin päässä on B-luokan alijättiläinen, jolla on sama ominaisliike kuin Acruxilla ja joka saattaa ehkä kiertää tähteä.


title: Warner Music Group

text: Warner Music Group (WMG) on yksi maailman kolmesta suuresta levy-yhtiöstä ja äänitallenteiden tuottajasta. Sen levymerkkejä ovat muun muassa Warner Bros. Records, Reprise Records, Sire Records, Atlantic Records, Elektra Records, WEA, London Records, Rhino Entertainment, Warner Music Australia, Word Entertainment, Warner Music Finland, Roadrunner Records ja Warner Western. WMG:hen kuuluu myös musiikkikustantamo Warner-Chappell Music.


title: Warner Music Group

text: Warner on RIAA:n jäsen.


title: Warner Music Group

text: Warnerin artisteja ovat tai ovat olleet muun muassa:


title: Riksin sarja

text: Riksin sarja oli WSOY:n julkaisema pehmeäkantinen kirjasarja, jossa julkaistiin viihderomaaneja vuosina 1950–1960. Riksin sarjan nimi on peräisin vanhasta Ruotsin rahayksiköstä riikintaalerista eli ”riksistä”, joka oli sata äyriä. Riksin sarjan myyntihinta oli aluksi 100 markkaa, jota kutsuttiin puhekielessä ”riksiksi”.


title: Riksin sarja

text: Sarja kattoi kirjallisuutta laaja-alaisesti, klassikoita, romanttista viihdettä, lännenkirjoja ja perinteisiä seikkailukirjoja. Siihen kuului muun muassa Maiju Lassilan "Tulitikkuja lainaamassa" ja Honoré de Balzacin "Saiturin tytär" sekä Agatha Christien, James Oliver Curwoodin ja Zane Greyn romaaneja.


title: Riksin sarja

text: Antikvariaateista Riksin sarjaa löytyy yhä paljon ja monilla Riksin sarjan kirjat ovat kesämökkien vakiolukemista.


title: Riksin sarja

text: Sarjan ja sen edeltäjän "10mk romaanit" kannet teki Eeli Jaatinen.


title: Mimosa

text: Mimosa voi tarkoittaa seuraavia:Kulttuurissa:


title: Warner Bros. Records

text: Warner Bros. Records Inc. (WBR) on osakeyhtiö ja levymerkki, jonka liiketoiminnan Warner Bros. avasi 19. maaliskuuta 1958 Burbankissa. Se on nykyään osa Warner Music Groupia. Warner Bros. Recordsin alamerkkejä ovat muun muassa Sire Records, Reprise Records, Nonesuch ja Maverick Records.


title: Warner Bros. Records

text: Warner Bros. Recordsin ja sen levymerkkien artisteihin ovat kuuluneet muun muassa Frank Sinatra, Count Basie, Duke Ellington, The Kinks, Joni Mitchell, Jimi Hendrix, Randy Newman, Black Sabbath, The Grateful Dead, The Mothers of Invention, Van Morrison, Neil Young, Jethro Tull, Alice Cooper, Captain Beefheart, James Taylor, Ry Cooder, Gordon Lightfoot, The Band, The Doobie Brothers, Little Feat, T-Rex, Bonnie Raitt, The Allman Brothers, Richard Pryor, Rod Stewart, George Harrison, Prince, Van Halen, The Traveling Wilburys, Steve Martin, The Sex Pistols, Talking Heads, Steve Winwood, Dire Straits, Paul Simon, ZZ Top, Quincy Jones, The Who, Eric Clapton, Madonna, Miles Davis, k.d. lang, Randy Travis, Emmylou Harris, Faith Hill, John Fogerty, Hank Williams, Jr., R.E.M., Red Hot Chili Peppers, Candlebox, Green Day, Jane's Addiction, Seal, Tom Petty, Tevin Campbell ja monet muut.


title: Välilevypullistuma

text: Välilevypullistuma eli protruusio on tuki- ja liikuntaelinten sairaus, jossa selkärangassa olevan nikamavälilevyn pehmeä sisäosa pullistuu ulospäin sitä ympäröivän syykehän läpi. Välilevytyrä tai pullistuma on yleisin säteilyoireyhtymän syy: pullistuman suuntautuessa selkää kohti voi selkäydinhermon hermojuuri ahtautua, mikä tuntuu tilalle ominaisena säteilykipuna alaraajoissa (iskiaskipu). Jos välilevyn pullistuman aiheuttama hermopuristus on riittävän voimakas, se voi aiheuttaa jalan halvaantumisen. Noin 90 prosenttia välilevyn pullistumasta kärsivistä iskiasoireisista paranee ilman leikkausta.


title: Välilevypullistuma

text: Välilevytyrä voi tulla nuorelle, terveelle ihmiselle vaikkapa yhtäkkisen voimakkaan kuormituksen seurauksena. Välilevyn ikärappeuma, nikaman kehityshäiriö tai tapaturma lisäävät välilevytyrän riskiä. Sairautta hoidetaan kipua aiheuttavaa kuormitusta vähentämällä, ja lisäksi ainakin levossa voidaan rauhoittaa kipua kipulääkkeillä, tulehduskipulääkkeillä tai parasetamolilla. Lisäksi voi käyttää myös sentraalisesti vaikuttavia lääkkeitä eli kodeiinia ja tramadolia. Myös lihasta rentouttavat lääkkeet ovat käytettyjä, sillä ne auttavat esimerkiksi nukkumaan paremmin.


title: Välilevypullistuma

text: Fysioterapeuttisia hoitoja voi käyttää, tosin lähinnä, jos iskiasvaiva pitkittyy. Fysioterapialla tarkoitetaan muun muassa venytys- eli traktiohoitoja. Oleellinen osa sairauden hoitoa on selän ryhdistä ja lihastasapainosta huolehtiminen. Tämä tapahtuu usein fysioterapeutin ohjauksessa stabiloivien ja ergonomiaharjoitteiden avulla.


title: Välilevypullistuma

text: Leikkaushoito tulee kyseeseen, jos esiintyy halvausoireita (pareesi) tai tilanne on sietämätön kivun takia tai jos vaiva pahenee. Leikkaushoitoa varten tarvitaan selkärangan magneettikuvaus (MRI), harvemmin muita tutkimuksia. Mikrokirurginen leikkaustekniikka on ollut Suomessa käytössä laajemmin jo 1980-luvulta alkaen.


title: Välilevypullistuma

text: Selkärankaan kohdistuvia leikkauksia tekevät neurokirurgit ja ortopedit.


title: Iku Viitanen

text: Iku Viitanen on suomalainen jääkiekon ja käsipallon parissa toiminut urheiluselostaja sekä salolaisen punk-yhtye Vaavin laulaja, basisti ja säveltäjä.


title: Iku Viitanen

text: Viitanen sai huomiota 25. helmikuuta 2003 selostaessaan humalassa turkulaisessa Auran Aallot -paikallisradiossa jääkiekko-ottelun Oulun Kärpät – Turun Palloseura (TPS). Viitanen sai potkut selostuksen jälkeen.


title: Iku Viitanen

text: Viitanen on Radio Auran jälkeen tehnyt työtä esimerkiksi Porin Ässien kenttäkuuluttajana sekä käsipalloseura HC Denniksen toiminnanjohtajana. Hänen ääntään on radiossa kuultu salolaisen Radio 88,2:n taajuudella, ja nykyään hän on turkulaisen rock-musiikkiin erikoistuneen Radio Sata -radioaseman aamujuontaja. Viitanen työskentelee nykyään Salossa omistamassaan R-kioskissa ja myös selostaa TPS:n kotiotteluja urheilutelevisiokanava UrhoTV Totalilla.


title: Delta Crucis

text: Decrux tai Delcrux (δ Cru / δ Crucis / Delta Crucis) on sininen B2IV-spektriluokan tähti Etelän Ristissä. Se on kuvion ainoa tähti, jolla ei ole annettua nimeä. Tähden näennäinen kirkkaus on +2,8 ja etäisyys Maasta 345 valovuotta. Sen pintalämpötila on 22 550 kelviniä.


title: Kentauri (taruolento)

text: Kentauri () on kreikkalaisen mytologian olento, joka on puoliksi ihminen ja puoliksi hevonen. Kentaurilla on hevosen ruumis, mutta kaulan ja pään tilalla on ihmisen ylävartalo vyötäröstä ylöspäin. Erään käsityksen mukaan Thessalian vuoristoseudulla asunut esi-indoeurooppalainen väestö olisi tulkinnut Etelä-Aasian aroilta tulleiden indoeurooppalaisten, hevosten selästä karjaansa kaitsevien paimenten hahmot miehen ja hevosen eläimellisiksi sekasikiöiksi. Varhaisimmassa kreikkalaisessa kirjallisuudessa (Homeros) kentaurien sekasikiömäisyyttä ei mainita, kesyttömyys ja eläimellisyys kylläkin. Vasta Pindaros mainitsee kentaurit miehen ja hevosen yhdistelmäksi. Myös varhaisessa kreikkalaisessa taiteessa kentaurit kuvataan karvaisiksi jättiläisiksi, ja hevoselementti tulee mukaan vasta myöhemmin. Sana "kentauros" ei ilmeisestikään ole indoeurooppalaista perua, joten lienee turvallisinta olettaa se esikreikkalaiseksi sanaksi, jolle kehkeytyi sisältö erilaisista paikalliskonteksteista.


title: Kentauri (taruolento)

text: Kreikkalaisessa mytologiassa kentaurien syntyhistoria ulottuu Thessaliassa asuvien lapiittien kuningas Iksioniin (eräiden myyttien mukaan itsensä sodanjumala Areen poika), joka oli naima-aikeissa ja hyvien tapojen mukaisesti lupasi morsiamensa apelle lahjoja. Iksion kuitenkin petti appensa, josta suivaantuneena appiukko ryöväsi kuninkaan hevosen. Iksion heitätti appensa lopulta hehkuvilla hiilillä täytettyyn kuoppaan – teko, joka herätti niin paljon paheksuntaa, että Iksionin oli lopulta haettava itsensä ylijumala Zeuksen apua. Zeus ei ilmeisesti pitänyt appiukon polttamista kovinkaan suurena syntinä, koska lupasi Iksionille paikan jumalten ruokapöydässä. Täällä Iksion iski silmänsä Heraan ja alkoi vikitellä tätä. Juonikas Zeus huijasi Iksionin makaamaan Heran muotoisen pilven kanssa, josta syntyi Kentauros-niminen hirviö. Tämä taas innostui Peleias-vuoren rinteillä asuvista tammoista niin, että siitti kokonaisen hevosihmisten lauman.


title: Kentauri (taruolento)

text: Kentaurien isän, kuningas Iksionin loppu oli kurja. Hän alkoi kehuskella suhteellaan Heraan, mistä kimpaantuneena Zeus heitti hänet Manalaan, jossa hänet sidottiin ikuisesti pyörivään pyörään.


title: Kentauri (taruolento)

text: Kreikkalaisen veistotaiteen yksi suosituimmista aiheista on kentaurien ja lapiittien taistelu. Se oli kuvattuna Olympian Zeuksen temppelin länsipäädyssä ja useiden muiden temppeleiden (kuten Ateenan Parthenonissa) friiseissä. Runoilija Ovidius kertoo tapahtumasta teoksessaan "Muodonmuutoksia".


title: Kentauri (taruolento)

text: Tapahtumat saivat alkunsa kuningas Iksionin pojan Peirithooksen häissä, joihin myös kentaurit oli kutsuttu. Äkkiä kentauri nimeltä Eurytion ponkaisi ylös ja yritti kaapata morsiamen. Samassa muutkin kentaurit ryhtyivät kaappaamaan naisia mukaansa ja alkoi yleinen kaaos. Lapiitit ryhtyivät luonnollisesti taistelemaan epäkohteliaita vieraitaan vastaan ja lopulta onnistuivatkin karkottamaan kentaurit takaisin vuoristoon. Naisten kohtaloa Ovidius ei kerro.


title: Kentauri (taruolento)

text: Toinen myytti kertoo, miten väkivahva Herakles (latinaksi Herkules) tapasi ystävällisen kentauri Foloksen, joka tarjosi sankarille aterian, muttei viiniä, koska ainoa ruukku oli kentaurien yhteistä omaisuutta. Herakles kuitenkin joi ruukun siekailematta tyhjäksi ja ampui myrkkynuolillaan useita raivostuneita kentaureja kuoliaaksi – mukaan lukien Foloksen.


title: Kentauri (taruolento)

text: Herakleen kuolemaan liittyy myös kentauri. Erään kerran Herakles oli nainut Deianeira-neidon. Matkallaan pariskunta tapasi tieltään kuohuvan joen, jonka yli kentauri Nessos tarjoutui kantamaan Deianeiran. Päästyään toiselle rannalle kentauri koetti paeta Deianeiran kanssa, mutta Herakles ampui tämänkin myrkkynuolellaan (myytin joihinkin versioihin sisältyy Deianeiran raiskaus). Kuoleva Nessos kertoi Deianeiralle salaisuuden veren tahrimasta viitastaan: se oli lumottu ja mikäli joskus Herakleen lempi Deianeiraa kohtaan laimenisi, auttaisi viitta tällöin neitoa. Myöhemmin Herakles jättikin Deianeiran, mutta nainen lähetti Nessoksen viitan sankarille, joka heitti sen ylleen, mutta myrkyttyi siitä niin pahoin, että poltti itsensä mieluummin elävältä.


title: Kentauri (taruolento)

text: Poikkeus barbaarisista kentaureista oli viisas ja lahjakas Kheiron, jota on kutsuttu koko Kreikan viisauden isäksi. Hän esimerkiksi opetti lääkintätaidon jumala Asklepiokselle kaiken lääkintätaidosta. Kuten monien muidenkin kentaurien, myös Kheironin kohtaloksi koitui hänen oppilaansa Herakles, joka Folos-jupakan yhteydessä ampui myrkkynuolensa myös Kheironiin. Koska Kheiron oli kuolematon, hän rukoili Zeusta ottamaan tämän ominaisuuden pois. Lopulta Zeus sijoitti viisaan kentaurin tähtikuvioksi taivaalle.


title: Kentauri (taruolento)

text: Muinaisessa Kreikassa kentaurit nähtiin viettien, intohimojen ja raa’an eläimellisyyden elämisen ruumiillistumina, joissa inhimilliset piirteet yhdistyivät eläimen luontoon epätäydellisesti. Myöhäisantiikin ”kristillisen luonnontieteen” perusteos "Physiologus" piti kentauria vertauskuvana kerettiläisestä, joka tuntee opin, muttei sisäistä sitä ja jää näin mieleltään kaksijakoiseksi. Keskiajalla kentauri nähtiin vastavoimana nuhteettomalle ritarille, koska – toisin kuin ritari – se ei ole voittanut eläimen luontoaan. Lisäksi sitä pidettiin ylimielisyyden ja paheen ruumiillistumana.


title: Kentauri (taruolento)

text: Astrologian symboliikassa eläinradan yhdeksäs tähtimerkki, Jousimies, on kuvattu jousella ampuvana kentaurina, niin sanottuna tulimerkkinä, joka antaa sen vallitessa syntyneille muun muassa määrätietoisuutta, hyökkäävyyttä, eloisuutta ja pyrkimystä valoon, voimaan ja valtaan.


title: Kentauri (taruolento)

text: J. K. Rowlingin "Harry Potter" -kirjasarjassa kentaureilla on merkittävä osa: viidennestä kirjasta alkaen toisena ennustuksen opettajana toimii kentauri nimeltä Firenze. Inhottava opettaja Dolores Pimento joutuu kentaurilauman pieksemäksi erehdyttyään nimittämään niitä ”saastaisiksi rotupuoliksi” – ja ellei rehtori Dumbledore tulisi hakemaan häntä pois, olisi voinut käydä pahemminkin. Myös kuudennen kirjan lopussa olevissa Dumbledoren hautajaisissa sekä viimeisen kirjan lopputaistelussa kentaureilla on olennainen osa.


title: Kentauri (taruolento)

text: Samoin Mortal Kombat -peleissä ja elokuvissa esiintyy kentauri nimeltä Motaro. Myös Artemis Fowl -kirjoissa esiintyy itsekeskeinen ja nerokas kentauri Foaly.


title: Kentauri (taruolento)

text: C. S. Lewis kertoo kirjassaan "Hopeinen tuoli", että on vaikea päätös kutsua kentauri aterialle: ensin kentauri tarvitsee ruokaa ihmisosiolle – puuroa, munia, kinkkua, teetä – ja sitten hevososiolle eli tunti laitumella ja vielä apetta ja sokeria.


title: Kentauri (taruolento)

text: Brandon Mullin Myyttihovi-kirjoissa kentaurit ovat itsekeskeisiä ja kopeita olentoja, jotka välittävät ulkomaailmasta vasta muiden loukattua niitä. "Varjoruton kosketus" -kirjassa Seth tekee näin ja olisi joutunut kaksintaisteluun kentaurin kanssa, ellei Patton olisi pelastanut häntä.


title: Agena

text: Agena on:


title: Villasarvikuono

text: Villasarvikuono ("Coelodonta antiquitatis") on sukupuuttoon kuollut sarvikuonolaji. Tällä eläimellä oli lämpöä eristävä turkki. Luultavasti villasarvikuono oli laiduntaja, joka söi enimmäkseen ruohon ja saran tyyppisiä kasveja. Se oli nykyisiin sarvikuonoihin verrattuna hieman suurempi ja pystyi elämään harvinaisen kylmässä. Ikiroudan alueelta on löydetty muumioituneita melko hyvin säilyneitä villasarvikuonojen ruhoja.


title: Villasarvikuono

text: Villasarvikuono oli nykyisten sarvikuonojen kanssa hyvin samannäköinen, noin neljän metrin mittainen ja säkäkorkeudeltaan 1,80 metriä. Silloin eläin oli nykyistä suurinta sarvikuonoa, valkosarvikuonoa hieman isompi. Painoa otuksella oli noin 3 600 kg. Villasarvikuonoa peitti mustasta punaiseen vaihteleva karvoitus, jossa oli paksu pohjavilla. Sen sarvi saattoi kasvaa jopa metrin mittaiseksi, mutta oli litteä kuin lankku.


title: Villasarvikuono

text: Takavuosina kiisteltiin kovasti siitä, elikö villasarvikuono lähinnä puiden lehtiä syömällä vai laiduntamalla. Elinympäristöstä tehdyt siitepölytutkimukset viittaavat jääkaudelle tyypilliseen heiniä ja saroja kasvavaan ympäristöön, jolloin villasarvikuonot luultavimmin laidunsivat elääkseen proteiiniköyhää, selluloosarikasta ravintoa. Yksimahainen villasarvikuono vaati tätä ravintoa suuret määrät.


title: Villasarvikuono

text: Villasarvikuono oli kasvinsyöjä, joten se saattoi työntää lunta sarvellaan syrjään laiduntaakseen. Se tunnetaan luolamaalauksista, sillä varhaiset ihmiset luultavasti saalistivat eläintä. Puolasta on löydetty hyvin säilyneet aikuisen naaraan jäänteet. Nykyään yksilö on näytteillä Krakovan Luonnontieteellisessä museossa. Myös ikijäähän pakastuneita, muumioituneita yksilöitä on löydetty.


title: Villasarvikuono

text:
Villasarvikuonon lähin elävä sukulainen on uhanalainen sumatransarvikuono.
Villasarvikuono eli kenotsooisella maailmankaudella Euraasian pohjoisilla aroilla. Sarvikuonot kehittyivät tapiireista myöhäisellä eoseenikaudella.


title: Villasarvikuono

text: Laji lienee kehittynyt Himalajan rinteillä noin 2 miljoonaa vuotta sitten. Jääkauden aikainen villasarvikuono vaelsi Eurooppaan viimeistään noin 460 000 vuotta sitten Elster-jääkauden alussa. Se kuoli sukupuuttoon noin 10 000 vuotta sitten viimeisimmän jääkauden aikana.


title: Villasarvikuono

text: Villasarvikuono ei liene ollut niin yleinen kuin mammutti pleistoseenin jääkaudella. Villasarvikuonon elinalue ulottui sekä Euroopassa ja Aasiassa hyvin pohjoiseen, pohjoisemmaksi kuin monien muiden jääkauden ajan eläinten. Lajin pohjoisraja noudatteli Aasiassa suunnilleen nykyisen tundran etelärajaa, mutta itäisemmässä Siperiassa Jakutian seuduilla lajia eli Jäämeren rannoilla asti. Itä-Siperiassa villasarvikuonoa eli muun muassa uuden Siperian saarilla.


title: Villasarvikuono

text:
Villasarvikuonon uskotaan eläneen melko kuivalla, vähälumisella arotundralla.
Lajin eteläraja noudatteli Baikal–Balhas-linjaa. Villasarvikuonoa ei elänyt esimerkiksi Kaspianmeren itä- ja eteläpuolella olevilla puoliaavikoilla ja pensasaroilla eikä Korean niemimaallakaan, mutta kylläkin Pohjois-Kiinassa niinkin etelässä kuin Keltaisella joella. Euroopassa lajin pohjoisraja oli Laatokan–Suomenlahden seuduilla, Etelä-Tanskassa ja lajia eli koko Britteinsaarten alueella. Euroopassa pohjoisemmaksi ylsi mammutti. Blumenbachin mukaan villasarvikuono olisi elänyt Aasiassa suppeammalla alueella kuin mammutti siten että mammutti eli hieman pohjoisempana ja etelämpänä. Tämä saattaa johtua siitä, että mammutti eli pidempään kuin villasarvikuono, ja siitä että villasarvikuono vaati hieman kylmempää tai kosteampaa ilmastoa kuin mammutti. Villasarvikuonojen jäänteitä on löydetty runsaasti varsinkin Etelä-Jakutiasta. Laji oli tavallisempi Siperian ylätasangoilla kuin alhaalla olevilla alueilla.


title: Villasarvikuono

text: Villasarvikuonoa esiintyi pleistoseenikauden eri vaiheissa Keski-Euroopassa Laatokan ympärillä ja siitä itään ja etelään ulottuvatta alueella. Baltian maissa villasarvikuonoa oli muttei nykyisissä Pohjoismaissa, ei Tanskassakaan. Britteinsaarilta on löydetty villasarvikuonon viime jääkautisia jäänteitä. Villasarvikuonoa ei ollut aivan eteläisimmässä Euroopassa, kuten Italiassa ja Kreikassa, eikä Turkissa. Kaukasuksella sitä esiintyi. Aivan itäisimmässä Siperiassa sitä ei ollut.. Villasarvikuono hävisi Euroopasta ja Aasiasta suunnilleen samaan aikaan kuin mammutti.


title: Villasarvikuono

text:
Etelä-Englannista lienee villasarvikuono hävinnyt jo 15 000 radiohiilivuotta sitten.
Euroopasta villasarvikuono hävisi noin 12 000 radiohiilivuotta sitten. Villasarvikuonoa saattoi elää Länsi-Siperiassa vielä 8000 eaa.


title: Sony Music Entertainment

text: Sony Music Entertainment on Sony Corporationin omistama suuri kansainvälinen levy-yhtiö.


title: Sony Music Entertainment

text: Vuonna 1988 Sony osti CBS Recordsin kahdella miljardilla dollarilla ja muutti levymerkin nimeksi Sony Music Entertainment.


title: Sony Music Entertainment

text: Elokuussa 2004 Sony Music Entertainment muodosti yhteisen yrityksen BMG:n kanssa. Sony BMG Music Entertainmentin myötä maailman musiikkimarkkinoita hallitsee neljä suuryhtiötä entisen viiden sijaan. Elokuussa 2008 ilmoitettiin, että Sony ostaa BMG:n osuuden levy-yhtiöstä. Levy-yhtiön nimeksi vaihtui Sony Music Entertainment.


title: Sony Music Entertainment

text: Sony Music Entertainment on RIAA:n jäsen.


title: Aslan Abašidze

text: Aslan Abašidze (, s. 20. heinäkuuta 1938) oli Georgian lounaisosassa sijaitsevan Adžarian autonomisen tasavallan johtaja vuodesta 1991 5. toukokuuta 2004 asti.


title: Aslan Abašidze

text: Abašidze syntyi tunnettuun muslimisukuun. Hänen isoisänsä Memed Abašidze oli kuuluisa kirjailija ja kansanedustaja Georgian parlamentissa lyhyen itsenäisyyden aikana 1918–1921. Stalin ammutti hänet vuonna 1937, ja Abašidzen isä oli vankina gulagilla 10 vuotta. Abašidze opiskeli 1950-luvulla Batumin ja Tbilisin yliopistoissa ja työskenteli opettajana ja taloustieteilijänä ennen virkamieheksi ryhtymistään.


title: Aslan Abašidze

text: Georgian itsenäistyttyä Abašidze nousi Adžarian johtoon, ja hän ryhtyi rakentamaan omaa armeijaansa ja hallintoaan vastapainoksi Tbilisille. Hän ei kuitenkaan Abhasian ja Etelä-Ossetian tilanteesta poiketen tavoitellut alueelle itsenäisyyttä. Hän on ollut alueellaan jopa suosittu ja tehnyt Adžariasta myös yhden Georgian rikkaimmista alueista.


title: Aslan Abašidze

text: Ruusujen vallankumouksen jälkeen tilanne Abašidzen ja uuden presidentin Mikheil Saakašvilin välillä kärjistyi maaliskuussa 2004 ennen vaaleja Saakašvilin pyrkiessä vierailemaan Adžariassa saattueineen, minkä rajavartijat estivät. Saakašvili jätti Abašidzelle ultimaatumin, jonka jälkeen hän erosi 5. toukokuuta 2004 ja pakeni Moskovaan. Hänen omaisuutensa takavarikoitiin ja Adžarian itsehallinto lakkautettiin.


title: Aslan Abašidze

text: Abašidze tuomittiin poissaolevana tammikuussa 2007 kavalluksesta ja virka-aseman väärinkäytöstä 15 vuoden vankeuteen ja 57,6 miljoonan korvauksiin Georgialle. Toisessa tapauksessa Abašidzea syytetään terrorismista ja aseistettujen ryhmien järjestämisestä.


title: Universal

text: Universal voi viitata useisiin kansainvälisiin yrityksiin, muun muassa:


title: Colin Farrell

text: Colin James Farrell (s. 31. toukokuuta 1976) on irlantilainen Golden Globe -palkittu näyttelijä.


title: Colin Farrell

text: Farrell opiskeli nuorena näyttelemistä kotikaupunkinsa Dublinin Gaiety School of Dramassa. Huolimatta koulun jättämisestä kesken hän pääsi näyttelemään pääosaa BBC:n televisiosarjaan "Elämää Ballykissangelissa" vuonna 1997. Ensimmäisen huomionarvoisen elokuvaroolinsa hän teki draamassa "The War Zone – elämän reunalla" vuonna 1999.


title: Colin Farrell

text: Farrellin ensimmäinen suuren luokan elokuva oli Joel Schumacherin ohjaama, amerikkalaisten sotilaiden elämästä kertova "Tigerland" vuonna 2000. Silloin Farrellia viimein alettiin nimittää Hollywood-tähdeksi. Tämän jälkeen hän näytteli lännenelokuvassa "American Outlaws – viimeiset lainsuojattomat" vuonna 2001. Hänen seuraavan elokuvansa, "Phone Boothin", ohjasi taas Joel Schumacher. "Phone Boothista" tuli menestys ja Farrelista entistäkin suositumpi. Vuonna 2001 ilmestyneessä "Hart’s War" -elokuvassa hänen vastanäyttelijänään oli Bruce Willis.


title: Colin Farrell

text: Sittemmin Farrell on esiintynyt muun muassa elokuvissa "Aleksanteri", "Miami Vice" ja "Ihmeotukset ja niiden olinpaikat" (2016).


title: Colin Farrell

text: Farrell sai roolistaan elokuvassa "The Lobster" (2015) parhaan miespääosan Golden Globe -ehdokkuuden.


title: Colin Farrell

text: Farrell näytteli pääosaa "True Detective" -kulttisarjan toisella tuotantokaudella.


title: Colin Farrell

text: Farrell syntyi Dublinissa. Hänen äitinsä Rita (omaa sukua Monaghan) oli kotiäiti. Isä Eamon Farrell pelasi jalkapalloa Shamrock Roversissa.


title: Colin Farrell

text: Vuonna 2001 Farrell meni naimisiin näyttelijä Amelia Warnerin kanssa, mutta pari erosi jo puolen vuoden kuluttua.


title: Colin Farrell

text:
Farrellilla ja hänen entisellä tyttöystävällään Kim Bordenavella on yhteinen, vuonna 2003 syntynyt poika.
Vuonna 2005 Farrell kirjoittautui vieroitushoitoon, jossa hän viipyi viiden viikon ajan.


title: Adolf Törngren (vanhempi)

text: Adolf Törngren (27. huhtikuuta 1824 – 3. maaliskuuta 1895) oli suomalainen liikemies ja valtiopäivämies. Hän oli Johan Agapetus Törngrenin poika. Tekstiili- ja metalliteollisuudessa toimineen Törngrenin perustamista yrityksistä ovat kasvaneet muun muassa Oy Tampella Ab, Tako Oy ja Hietalahden telakka Helsingissä. Törngren oli myös merkittävä Tampereen Verkatehtaan alullepanija.


title: Adolf Törngren (vanhempi)

text: Tampella oli alkuvaiheessaan niin suuri työllistäjä, että siellä oli 1860-luvun alussa enemmän henkilökuntaa kuin koko Helsingin teollisuudessa yhteensä. Toisin kuin Tammerkosken toisella puolen toiminut Finlayson, Tampella valmisti tekstiiliä suomalaisesta raaka-aineesta, pellavasta. Tuotteet menivät merkittävässä määrin vientiin ja siten Adolf Törngreniä voidaan pitää suomalaisomistuksessa olleen ja suomalaiseen raaka-aineeseen perustuneen vientiteollisuuden alullepanijana. Hän vaikutti merkittävästi myös Oy Nokia Ab:n perustamiseen. Yhtiö aloitti Törngrenin mailla sekä Tampereella että Nokialla. Nokia-yhtiön perustaja Fredrik Idestam oli Adolf Törngrenin vaimon veli.


title: Adolf Törngren (vanhempi)

text: Törngren menetti välillä koko omaisuutensa konkurssissa, mutta pystyi nousemaan uudelleen merkittäväksi teollisuusjohtajaksi.


title: Adolf Törngren (vanhempi)

text: Törngren oli vuoden 1863 säätyvaltiopäiviä valmistelleen Tammikuun valiokunnan jäsen vuonna 1862.


title: Adolf Törngren (vanhempi)

text: Törngrenin poika, Adolf Törngren hänkin, kuului sortokaudella perustettuun Kagaaliin.


title: Adolf Törngren (vanhempi)

text: Törngren on haudattu Nokian hautausmaalle.


title: Adhara

text: Epsilon Canis Majoris (ε Canis Majoris, ε CMa, EPS CMA, ) eli Adhara/Adara on Ison koiran tähtikuvion toiseksi kirkkain tähti ja yksi yötaivaan kirkkaimmista tähdistä. Adhara on arabian kielessä عذارى eli ‘aðāra’,"neitsyet".


title: Adhara

text:
Adara on 470 valovuoden päässä oleva kaksoistähti, jonka
näennäinen kirkkaus on 1,50, väri-indeksi B-V -0,21 ja päätähden, joka on kirkas sininen jättiläistähti spektriluokka B2II ja pintalämpötila 20 000 kelviniä.
Adhara on yksi kuumimmista kirkkaista tähdistä.
Tähden kirkkaus näkyvällä alueella on 3 700 Aurinkoa
ja kokonaissäteily kaikilla sähkömagneettisen säteilyn aaltoalueilla ainakin 15 000 Aurinkoa.
Tähden absoluuttinen kirkkaus on -5,0. B-komponentin kirkkaus on +7,5 ja etäisyys A:sta ehkä noin 1 000 AU.


title: Gunnar Taucher

text: Jarl Gunnar Taucher (2. toukokuuta 1886 Vaasa – 15. maaliskuuta 1941 Helsinki) oli suomalainen arkkitehti.


title: Gunnar Taucher

text: Taucher toimi Helsingin kaupunginarkkitehtina vuodesta 1923 kuolemaansa saakka. Hän toteutti kaupungin rakennuksissa funktionalistista arkkitehtuurityyliä. Hän suunnitteli muun muassa Kalliossa sijaitsevan vuonna 1934 valmistuneen Aleksis Kiven koulun ja Kampissa sijaitsevan vuonna 1939 valmistuneen Lapinlahden kansakoulun. Pieni Roobertinkatu 1–3:ssa sijaitseva nykyinen keskustan poliisipiirin rakennus (1929) on hänen suunnittelemansa, samoin alun perin myös Kampin sähköasema (1939), joka tosin on sittemmin kokenut suuria muodonmuutoksia. Myös Kivelän sairaalan vuonna 1935 valmistunut päärakennus on Taucherin suunnittelema. Taucher suunnitteli myös vuonna 1938 valmistuneen Alppilan pyöreän vesitornin. Hän suunnitteli myös myöhäisfunktionalistisen isolippaisen makeis- ja virvoitusjuomakioskin, niin sanotun Keltaisen lippakioskin Etu-Töölöön Helsinkiin, Runeberginkadun–Arkadiankadunkulmaan yhdessä arkkitehti Hilding Ekelundin kanssa 1940- ja 1950-luvulla.


title: Gunnar Taucher

text: Vuonna 2007 Taucherin työstä ja sen tuloksista aloitettiin tutkimushanke, jonka on tarkoitus ilmestyä Helsingin kaupunginmuseon "Museon tutkimuksia ja raportteja" -sarjassa.


title: Gunnar Taucher

text: Gunnar Taucherin poika oli mainostoimisto Oy Mainos Taucher Reklam Ab:n perustaja, kauppaneuvos Per Henrik Taucher (1915–2006).


title: James Oliver Curwood

text: James Oliver Curwood (12. kesäkuuta, 1878 – 13. elokuuta 1927) oli yhdysvaltalainen romaanikirjailija ja luonnonsuojelija. 1920-luvulla Publishers Weekly sijoitti hänen kirjansa kymmenen parhaan joukkoon Yhdysvalloissa. Ainakin 18 elokuvaa on tehty Curwoodin romaanien ja lyhyiden kertomusten perusteella tai innoittamana. Kuolemansa aikoihin hän ansaitsi kirjailijoista parhaiten maailmassa sanaa kohden mitattuna. Kirjailija työskenteli Curwoodin linnassa, joka on nykyään museona Michiganin Owossossa.


title: James Oliver Curwood

text: Curwood syntyi Michiganissa nelilapsisen perheen nuorimpana. Hän jätti lukion kesken, mutta läpäisi Michiganin yliopiston pääsykokeen. Hän kirjautui Michiganin yliopistossa englanninkieliselle osastolle opiskelemaan journalismia. Kahden vuoden kuluttua hän keskeytti tullakseen toimittajaksi.


title: James Oliver Curwood

text: Curwood myi ensimmäisen tarinansa vuonna 1900 ollessaan töissä "Detroit News-Tribune" -sanomalehdessä. Vuoteen 1909 mennessä hänellä oli säästössä niin paljon rahaa, että hän pääsi matkustamaan Kanadan luoteisosaan. Tästä matkasta tuli inspiraation lähde hänen erämaihin sijoittuville seikkailutarinoilleen. Kirjojen menestys mahdollisti hänen vastaisuudessa matkustaa joka vuosi Yukoniin ja Alaskaan useiksi kuukausiksi. Tuotoksena syntyi enemmän kuin 30 seikkailukirjaa.


title: James Oliver Curwood

text: Curwood oli rikastunut kirjoistaan saamilla ansioillaan, ja hän toteutti vuonna 1922 lapsuudenaikaisen unelmansa ja rakennutti Owossoon Curwoodin linnan. Se rakennettiin 1700-luvun ranskalaisen linnan tyyliin. Curwoodin linna on nykyään museo.


title: James Oliver Curwood

text: Curwood oli innokas metsästäjä nuorena, mutta vanhempana hänestä tuli suuri luonnonystävä ja -suojelija. Hänen sai nimityksen vuonna 1926 Michiganin luonnonsuojelutoimikuntaan (Michigan Conservation Commission).


title: James Oliver Curwood

text: Vuonna 1927 ollessaan kalastusretkellä Floridassa Curwoodia puri hämähäkki häntä reiteen ja seurauksena oli allerginen reaktio ja tulehdus, josta aiheutui verenmyrkytys. Terveys romahti muutamassa kuukaudessa. Hän menehtyi kotiseudullaan 49 vuoden ikäisenä. Hänet haudattiin Oak Hillin (Owosso) hautausmaalle perhehautaan.


title: James Oliver Curwood

text: Owosson kaupunki pitää vuosittain kesäkuun ensimmäisenä viikonloppuna Curwood-festivaalit. Tällöin juhlitaan kaupungin perinteitä. Lisäksi L'Anse Townshipin vuori Michiganissa on nimetty Curwoodin vuoreksi ja L'Anse Townshipin puisto on uudelleen nimetty Curwoodin puistoksi.


title: James Oliver Curwood

text: Curwoodin seikkailukirjoille esikuvan loi Jack London. Kuten London, Curwood sijoitti useat tarinansa mahtavaan luoteeseen (Great Northwest). Sen luonnosta ja eläimistä piirtyy kirjoihin luonteenomaista; mainittakoon "Kazan (Kazan, susikoira)", "Baree, Son of Kazan (Kazanin poika), The Grizzly King (Kalliovuorten kuningas)" and "Nomads of the North (Salomaiden samoilijat)". Monissa Curwoodin seikkailuromaaneissa on varsinaisena tai toissijaisena juonteena romanssi. Tämä piirre lisäsi kirjojen viehätystä ja kaupallista menestystä sekä nosti Curwoodin teokset menestyskirjalistoille 1920-luvulla. Suosituin teos oli "The River’s End (Ihmismetsästäjän salaisuus)" vuodelta 1920. Kirjaa myytiin yli 100,000 kappaletta ja Publisher Weeklyn mukaan se oli vuoden neljänneksi menestynein USA:ssa.


title: James Oliver Curwood

text: Elämänurallaan Curwood tuotti monenlaista kirjallisuutta ja suosittuja lehtiä. Curwoodin kirjallisuusluettelossa on enemmän kuin 200 artikkelia, lyhyttä kertomusta ja kirjoitussarjaa. Hänen teoksensa on julkaistu Kanadassa ja Englannissa. Joitakin hänen kirjojaan on käännetty ranskaksi, italiaksi, venäjäksi, espanjaksi, hollanniksi, ruotsiksi, suomeksi ja puolaksi. Teoksia on julkaistu näiden kielialueiden maissa.


title: James Oliver Curwood

text: Viimeisen kirjansa "Green Timber" Curwood sai lähes valmiiksi ennen kuolemaansa. Dorothea A. Bryant viimeisteli teoksen ja se julkaistiin 1930.


title: James Oliver Curwood

text: Ainakin kahdeksantoista elokuvaa perustuu Curwoodin kirjoihin tai lyhyisiin tarinoihin. Tarina "Wapi the Walrus" kuvattiin kolme kertaa: 1919, 1927 ja 1953. Filmi perustui teokseen "Back to God's Country". Vuoden 1919 versiossa näytteli Nell Shipman urheana ja seikkailunhaluisena naisena pohjoisen erämaassa. John Wayne näytteli Curwoodin teokseen The Wolf Hunters (Sudenpyytäjät) perustuvassa filmissä "The Trail Beyond", 1934. Toimintosarjassa Kirby Grant esitti ratsupoliisikorpraali Rod Webbiä Chinook-koirineen kymmenessä filmissä.


title: James Oliver Curwood

text: Vuonna 1988 ranskalainen ohjaaja Jean-Jacques Annaud kuvasi elokuvan The Bear (Karhu). Tämä perustui Curwoodin romaaniin The Grizzly King (Kalliovuorten kuningas) vuodelta 1916. Filmi onnistui sytyttämään uuden kiinnostuksen Curwoodiin.


title: James Oliver Curwood

text: Osa Curwoodin kirjoista on Suomessa julkaistu suositussa Riksin sarjassa. Alkujaan niitä julkaisivat WSOY (kaksi nimikettä), Karisto (yhdeksän nimikettä) ja Minerva (kahdeksantoista nimikettä). Ostettuaan Minervan WSOY julkaisi uusintapainoksia.


title: James Oliver Curwood

text: Suomennokset ja niiden painokset Fennican mukaan:


title: Malaijit

text: Malaijit ovat Kaakkois-Aasiasta lähtöisin oleva etninen ryhmä. Malaijit asuvat pääasiassa Malesian, Indonesian, Brunein, Filippiinien ja Itä-Timorin alueella. Malaijien oma kieli on malaiji, jolla on virallinen asema Malesiassa, Singaporessa ja Bruneissa. Polynesialaiset ja mikronesialaiset kansat ovat sukua malaijeille. Malaijeja arvioidaan olevan 20–30 miljoonaa. Sana ”malaiji” tulee malaijin kielen malaijia tarkoittavasta melayu-sanasta. Pääosa malaijeista on muslimeja.


title: Palais Garnier

text: Palais Garnier, tunnettu myös Opéra Garnier'na tai Pariisin oopperana, on tunnettu oopperatalo Pariisin 9. kaupunginosassa, "l'avenue de l'Opéran" päässä. Taloa kutsuttiin pitkään nimellä "l'opéra de Paris" (Pariisin ooppera), mutta Opéra Bastille'n rakentamisen jälkeen 1989 se on kantanut arkkitehtinsa nimeä ja sitä käyttää esiintymistilanaan Pariisin oopperan baletti.


title: Palais Garnier

text: Opiskelumatkoiltaan Ateenasta ja Roomasta palannut nuori arkkitehti Charles Garnier ei ollut vielä vakiinnuttanut asemaansa ja päätti näyttää kykynsä osallistumalla uuden oopperatalon suunnittelukilpailuun, johon otti osaa 171 kilpailijaa. Viimeinen sana rakennuksen suunnittelijan valinnassa oli keisari Napoleon III:lla. Avoin ja kansainvälinen suunnittelukilpailu ""keisarillisen musiikki ja -tanssiakatemian"" rakentamisesta julkistettiin 29. joulukuuta 1860. Paroni Haussmannin ehdottama rakennuksen paikka oli vääristyneen vinoneliön muotoinen tila, jonka ympärille oli tuleva korkeita rakennuksia.


title: Palais Garnier

text: Ennakkosuosikkeina kilpailuun lähteneet Charles Rohault de Fleury ja Eugène-Emmanuel Viollet-le-Duc putosivat jo ensimmäisellä kierroksella. Lopulta, 30. toukokuuta 1861, paljon julkisuutta saaneen ja yleisöä sekä lehdistöä kiinnostaneen uuden oopperatalon suunnittelukilpailun voittajaksi julistettiin yksimielisesti Charles Garnier.


title: Palais Garnier

text: Tunnettu tarina kertoo Viollet-le-Duciä kannattaneen keisarinna Eugènien kysyneen Garnier'ltä moittivaan sävyyn: ""Mitä tyyliä tämä muka edustaa? Se ei ole kreikkalaista, ei Ludvig XV:n, eikä Ludvig XVI:n tyyliä!"" Tähän arkkitehti vastasi työn edustavan ""Napoleon III:n tyyliä"".


title: Palais Garnier

text: Nykyään Palais Garnier'ssä esitetään pääasiassa baletteja.


title: Lippulaiva (kauppakeskus)

text:
Lippulaiva oli kauppakeskus Espoonlahdessa, Espoossa, Länsiväylän eteläpuolella. Se oli valmistunut vuonna 1993. Tällöin se oli aikansa suurimpia kauppakeskuksia Espoossa. Lippulaiva oli jäänyt osittain jalkoihin, kun Espooseen on rakennettu uudet suuremmat kauppakeskukset, Iso Omena ja Sello.
Lippulaiva toimi 26. heinäkuuta 2017 asti. Seuraavana päivänä avattiin Ulappakatu 2:een pienempi, väliaikainen kauppakeskus nimeltä Pikkulaiva. Nykyinen Lippulaiva puretaan, minkä jälkeen samalle paikalle rakennetaan täysin uusi, kaksi kertaa suurempi samaa nimeä kantava kauppakeskus.


title: Lippulaiva (kauppakeskus)

text: Keväällä 2016 päätettiin, että kauppakeskus Lippulaiva puretaan kokonaan vuonna 2017 ja sen tilalle rakennetaan täysin uusi, kaksi kertaa nykyistä suurempi samanniminen kauppakeskus. Uuteen Lippulaivaan on tarkoitus sijoittaa useita nykyisessä kauppakeskuksessa toimivia liikkeitä sekä myös muun muassa aivan uusi Prisma. Uuteen kauppakeskukseen sijoitetaan myös kunnallisia palveluja, muun muassa Espoonlahden aluekirjasto ja kulttuuriareena. Keskuksen yhteyteen rakennetaan myös Espoonlahden metroasema.


title: Lippulaiva (kauppakeskus)

text: Vuokrattavia kauppaneliöitä uuteen keskukseen tulee noin 42 000. Lisäksi keskuksen katolle rakennetaan seitsemän asuinkerrostaloa, joista korkein kohoaa 14 kerrosta kauppakeskuksen yläpuolelle. Asuntoja rakennetaan 550. Hankkeen arvioitu hinta on 160–180 miljoonaa euroa. Uuden kauppakeskuksen on määrä valmistua vuonna 2020.


title: Lippulaiva (kauppakeskus)

text: Lippulaivan sulkemiseen mennessä Citycon rakensi Espoonlahdenkadun toiselle puolelle, osoitteeseen Ulappakatu 2, noin 7 500 neliömetrin laajuisen väliaikaisen kauppakeskuksen. Keskuksen nimeksi tuli Pikkulaiva, ja siihen sijoittui noin puolet Lippulaivan vuokralaisista sulkemisen aikaan, muun muassa K-Supermarket Seilori, Lidl, Clas Ohlson, Burger King, apteekki ja Alko.


title: Lippulaiva (kauppakeskus)

text: Aiemmin Lippulaivaa oli tarkoitus laajentaa, mutta ei purkaa. Purkamista oli perusteltu muun muassa asiakkaiden asiointiturvallisuudella. Aluksi suunniteltiin Lippulaivan ja Ulappatorin - joka oli pieni kauppakeskus Espoonlahdenkadun toisella puolella - yhdistämistä, mutta tämä vaihtoehto olisi tullut liian kalliiksi. Sen sijaan on suunniteltiin Lippulaivan pidentämistä. Ulappatorin liikerakennus purettiin loppuvuodesta 2010. Sen paikalle nousi myöhemmin asuinkerrostaloja.


title: Lippulaiva (kauppakeskus)

text: Lippulaivan suurimpia yrityksiä olivat siellä alusta loppuun asti toiminut K-Supermarket Seilori, Lidl, Alko, Lindex, Clas Ohlson, Seppälä ja Tokmanni. Lippulaivassa toimivia ravintoloita olivat Burger King, Subway, Kotipizza, Cafe Riva Ristorante ja Ravintola Kruunu. Ylimmässä kerroksessa toimi keilahalli. Lippulaivassa toimivat pitkään myös Anttila ja McDonald's, jotka molemmat lopetettiin vuonna 2015.


title: Lippulaiva (kauppakeskus)

text:
Lippulaivan ohi kulkee useita Espoon sisäisiä ja seutuliikenteen bussireittejä:
Lisäksi Lippulaivaan pääsee metrolla Länsimetron toisen vaiheen avautuessa.


title: Skeletons in the Closet (Gamma Rayn albumi)

text: Skeletons in the Closet on Gamma Ray -yhtyeen vuonna 2003 julkaisema konserttitallennealbumi. Levy nauhoitettiin kahdessa eri konsertissa: Barcelonassa 31. lokakuuta ja Strasbourgissa 1. marraskuuta 2002.


title: Majestic (Gamma Rayn albumi)

text: Majestic on power metal -yhtye Gamma Rayn vuonna 2005 julkaisema studioalbumi.


title: No World Order!

text: No World Order on Gamma Rayn seitsemäs studioalbumi. Se julkaistiin levy-yhtiö :n kautta vuonna 2001.


title: Seiken Shukumine

text: Seiken Shukumine 祝嶺正献 (1925–-2001) oli taidon ja gensei-ryū-karaten luoja.


title: Seiken Shukumine

text: Shukuminea voidaan pitää yhtenä budon uudistajista. Hänen pyrkimyksenään oli kehittää budoa vastaamaan paremmin nyky-yhteiskunnan tarpeisiin.


title: Punainen sulka

text: Punainen sulka – parhaita seikkailuromaaneja oli WSOY:n kustantama kirjasarja, jossa julkaistiin poikien seikkailuromaaneja vuosina 1957–1970.


title: Punainen sulka

text: Sarjassa julkaistut kirjailijat olivat: Jan Ivar Billow, John Buchan, James Oliver Curwood, Hans Dominik, Arthur Conan Doyle, Alexandre Dumas vanhempi, Edward S. Ellis, Hubert Footner, Heikki Jylhä, Pentti Ketola, Aira Kokki, Aleko Lilius, Jack London, Verneri Louhivuori, Honoré W. Morrow, Yrjö Muuranto, Mayne Reid, Erkki Rekimies, Charles G. D. Roberts, Karl von Schoultz, Frank R. Stockton ja W. T. H. Visser.


title: Okanaganjärvi

text: Okanaganjärvi () on järvi Okanaganlaaksossa Brittiläisessä Kolumbian eteläosassa Kanadassa. Järvi on 120 kilometrin pituinen ja 3–5 kilometriä leveä, ja sen pinta-ala on 351 neliökilometriä.


title: Okanaganjärvi

text: Järvihirviö Ogopogon on väitetty asustavan järvessä.


title: Master of Orion

text: Master of Orion ("MOO" tai "MoO") on avaruuteen sijoittuva vuoropohjainen tietokonestrategiapeli, joka julkaistiin vuonna 1993. Pelin julkaisija oli yhdysvaltalainen MicroProse ja kehittäjä Steve Barcian luotsaama Simtex. Pelistä on myös julkaistu kaksi jatko-osaa, "Master of Orion II" ja "Master of Orion III". Wargaming.net osti 2010-luvulla "Master of Orionin" tavaramerkin ja teki siitä "" -uusintaversion.


title: Master of Orion

text: "Master of Orion" on 4X-strategiapeli (juontuu englannin kielen sanoista "eXplore, eXpand, eXploit, eXterminate" – tutki, laajene, hyödynnä, tuhoa), joka sijoittuu ulkoavaruuteen. Peli julkaistiin suositun Civilization-strategiapelin vanavedessä. Pelin toiminnallisuus muokattiin useiden aikaisempien avaruusstrategioiden, kuten Delta Taon "Spaceward Ho!:n" ja SSI:n "Reach for the Starsin", ominaisuuksia mukaillen. Peliä pidetään yhtenä lajityyppinsä parhaista teoksista.


title: Master of Orion

text: "Master of Orionissa" pelaajan tavoitteena on saavuttaa galaksin herruus joko voimankäytön tai diplomatian avulla. Pelissä on useita eri rotuja, joiden lajilliset ominaisuudet vaihtelevat ja vaikuttavat siten pelattavuuteen. Pelaajat voivat suunnitella oman avaruuslaivastonsa yksityiskohtia myöten. Pelissä on myös useita satunnaisia tapahtumia, jotka vaikuttavat omalla tavallaan pelin kulkuun. Orionin tähtijärjestelmän valtaaminen tarkoittaa yleensä voimasuhteiden muuttumista siten, että valtaaja voittaa pelin.


title: Mitra

text: Mitra tai piispanhiippa on kristinuskon tietyissä suuntauksissa piispan tai apotin käyttämä päähine. Mitraa käytetään useimmiten katolisessa kirkossa, ortodoksisessa kirkossa sekä luterilaisuudessa ja anglikaanisessa kirkossa.


title: Mitra

text: Lännessä mitra on korkea etu- ja takaosasta koostuva lakki, jonka molemmat osat on ommeltu yhteen sivuilta.


title: Mitra

text: Katolisessa kirkossa mitraa saavat käyttää ainoastaan piispat ja apotit. Katolisissa mitroissa on kolme erilaista tyyppiä eri tilanteisiin:Reformaation aikaan mitrojen käyttö loppui monissa protestanttisissa kirkoissa, mutta se palasi käyttöön 1800– ja 1900–luvuilla.


title: Mitra

text: Ortodoksisessa kirkossa mitra on kupumainen, melko kookas, koristeltu päähine, jota käyttävät piispat ja eräillä alueilla (yleensä ei Suomessa) myös mitrarovastit ja arkkimandriitat. Poikkeuksena tästä säännöstä on Suomessa Valamon luostarin igumenin oikeus käyttää mitraa.


title: Mitra

text: Piispan mitrassa on yleensä päälaella jalokivistä tehty risti, alempien mitraan oikeutettujen mitroissa ei. Samoin Suuren paaston aikana käytettävissä mustissa piispan mitroissa ei yleensä ole jalokiviristiä.


title: Mitra

text: Mitra symboloi Kristuksen orjantappurakruunua. Alun perin se oli Bysantin keisarin kruunu, mutta sen käyttöoikeus myönnettiin ansioituneille piispoille jo varsin varhaisessa vaiheessa.


title: Mitra

text: Mitrat tehdään yleensä jokaiselle piispalle erikseen; joillakin, kuten vain lyhyen aikaa vaikuttaneella isä Joensuun piispa Aleksilla (Pertti Rantala), oli vain yksi; sen tekivät hänelle Lintulan luostarin nunnat vihkimislahjaksi. Tämä mitra myös laskettiin hänen mukanaan hautaan.


title: Mitra

text: Samoin Joensuun piispa, myöhempi Helsingin isä metropoliitta Tiihon (Veikko Tajakka) käytti useimmiten mitran sijaan mustaa munkinpäähinettä, klobukkia; mitraa hän piti vain pääsiäispalveluksissa. Tämä johtui todennäköisesti siitä, että vihkiydyttyään munkiksi ennen piispaksi vihkimistä hänestä tuli varsin ankara askeetti, jonka kohdalla kilvoituselämä ei hakenut mitään kompromisseja.


title: Mitra

text: Mitran muoto saattaa vaihdella piispan asemasta riippuen; esimerkiksi patriarkan tai Pyhän Synodin jäsenen mitra voi olla eri mallinen kuin arkkipiispan. Tällaisen mitran sai mm. Suomen entinen isä arkkipiispa Johannes (Vilho Rinne) kun hänet nimitettiin Nikean metropoliitaksi.


title: Mitra

text: Samoin isä arkkipiispa Paavalille (Yrjö Olmari) tehdyt monilukuiset mitrat ovat edelleen tallessa Ortodoksisessa kirkkomuseossa; pitkän virkakautensa aikana hän sai niitä myös lahjoituksina eri kirkoilta. Vuoden 1972 vakavan sairastumisen jälkeen hänelle tehtiin myös uusia entistä kevytrakenteisempia mitroja ja jumalanpalveluspukuja.


title: Mitra

text: Piispa saa mukaansa hautaan yhden valkoisista mitroistaan - pääsääntöisesti sen, jonka on saanut piispaksi vihkimisensä yhteydessä.


title: Mitra

text: Alkuseurakunnan perinnettä seuraavassa Jaakobin liturgiassa ei mitraa bysanttilaisen perinteen osana käytetä.


title: Alnilam

text: Epsilon Orionis (ε Ori / ε Orionis) eli Alnilam on Orionin vyön keskimmäinen tähti. Tähteä käytetään muun muassa tähtisuunnistuksessa. Tähteä kutsutaan joskus virheellisesti nimillä "Alnihan" ja "Alnitam".


title: Alnilam

text: Tämä nuori sinivalkoinen ylijättiläinen on 1 340 ± 500 valovuoden päässä. Tähti näkyy melko hyvin molemmilla pallonpuoliskoilla, koska se on lähellä taivaanpallon päiväntasaajaa. Alnilamin näennäinen kirkkaus on 1.70 ja absoluuttinen noin -6.39. Väri-indeksi B-V on -0.19, pintalämpötila jossain 20 000 K tietämillä ja spektriluokka B0 Ia. Tähti säteilee noin 23 000 kertaa enemmän energiaa kuin Aurinko. Alnilamin massa on noin 20 Auringon massaa ja ikä suunnilleen 4 miljoonaa vuotta. Alnilam on kehittymässä punaiseksi jättiläiseksi.


title: Alnilam

text: Tähden ympärillä on molekyylipilvi NGC 1990, jota tähti valaisee paikoin. Nämä kohdat ovat heijastussumuja. Alnilam puhaltaa tähtituulta 20 kertaa Aurinkoa nopeammin 2 000 km/s vauhdilla.


title: Elvy Sukaesih

text: Elvy Sukaesih (s. 1951 Jakarta, Indonesia) on indonesialainen laulaja. Hänen musiikkinsa on pääasiassa dangdutia, joka on paikallisen perinnemusiikin ja länsimaisen populaarimusiikin sekoitus. Sukaesih teki ensimmäisen levytyksensä 13-vuotiaana. 1970-luvulla hän sai kotimaassaan lempinimen "Dangdutin kuningatar". Vuodesta 1973 lähtien Sukaesih lauloi yhdessä dangdut-artisti Rhoma Iraman kanssa, mutta aloitti soolouran kolme vuotta myöhemmin.


title: France Gall

text: France Gall (9. lokakuuta 1947 Pariisi, Ranska – 7. tammikuuta 2018 Neuilly-sur-Seine, Ranska), syntymänimeltään Isabelle Geneviève Marie Anne Gall, oli ranskalainen laulaja. Hän nousi kuuluisuuteen voitettuaan Luxemburgin edustajana vuoden 1965 Eurovision laulukilpailun kappaleella ”Poupée de cire, poupée de son”. Gall oli naimisissa ja myös esiintyi Michel Berger’n kanssa.


title: France Gall

text: Gall aloitti uransa isänsä Robert Gallin rohkaisemana äänittämällä lauluja ja lähettämällä demoäänitteen levy-tuottaja Denis Bourgeois’lle. Koelaulun jälkeen Gall kiinnitettiin Phillips-levy-yhtiölle. Ensimmäisen radiosinglen Gall saavutti ollessaan 16-vuotias. Kappaleesta ”Ne sois pas si bête” tuli paikallinen hitti. Pian tämän jälkeen Gall aloitti yhteistyön laulaja-lauluntekijä Serge Gainsbourgin kanssa. Keväällä 1964 kappale ”N’écoute pas les idoles” nousi suosioon Ranskassa ja samana vuonna syntyi vielä hitti ”Laisse tomber les filles”, jonka toi uudelleen pinnalle April March vuonna 1995. Hänen esittämänsä englanninkielinen ”Chick Habit” -versio laulusta tuli tunnetuksi puolestaan Quentin Tarantinon elokuvasta "Death Proof" (2007).


title: France Gall

text: Vuoden 1965 Euroviisuihin Gall osallistui Luxemburgin edustajana. Edustuskappale oli ”Poupée de cire, poupée de son”, jonka oli säveltänyt Serge Gainsbourg ja orkestroinut Alain Goraguer. Kappaleen voitettua kilpailun, suosio kasvoi jopa Euroopan ulkopuolella ja kappale levytettiin ranskan lisäksi suomeksi, saksaksi, italiaksi ja japaniksi.


title: France Gall

text: Gall jatkoi musiikin tekemistä ja esiintymisiä Ranskassa. 1960-luvun loppua kohti mentäessä suosio alkoi laskea. 1960- ja 70-lukujen taitteessa Gall levytti runsaasti musiikkia Saksassa, jossa hän saavuttikin suosiota. Vuonna 1973 Gall tutustui Michel Berger’hen, ja he aloittivat musiikillisen yhteistyön seuraavana vuonna. Kappaleella ”La Déclaration d’amour” Gallin ura kääntyi jälleen nousuun. Gall ja Berger menivät naimisiin vuonna 1976. 1980-luvulla hän jatkoi esiintymisiä ja levyttämistä. Lisäksi hän harjoitti hyväntekeväisyystyötä Afrikan hyväksi.


title: France Gall

text: 1980-luvun hiteistä muistettavimpiin lukeutuu ”Ella, elle l’a” (”Ella, she’s got it”), Berger’n tekemä kunnianosoitus Ella Fitzgeraldille. 1992 Gall ja Berger aloittivat Double Jeu -musiikkiprojektin, jossa he molemmat esiintyivät. Konserttisarja kuitenkin keskeytyi Berger’n kuoltua sydänkohtaukseen. Gall sairastui tämän jälkeen itsekin vakavasti. Hän toipui kuitenkin rintasyövästä ja palasi esiintymään 1993 Bercy-areenalla, jossa hän esitti Berger’n säveltämiä lauluja. Hän jatkoi vielä esiintymisiä ja levyttämistä, kunnes 1997 ilmoitti aikeistaan lopettaa uransa. Tämän jälkeenkin hän esiintyi ajoittain julkisuudessa ja osallistui dokumentteihin. Gall toimi suojelijana hyväntekeväisyysjärjestössä Coeurs de Femmes, joka auttaa kodittomia naisia.


title: France Gall

text: Syöpää pitkään sairastanut Gall kuoli vakavan tulehduksen seurauksena tammikuussa 2018.


title: Peter Tägtgren

text: Alf Peter Tägtgren (s. 3. kesäkuuta 1970) on ruotsalainen muusikko, laulaja, lauluntekijä ja musiikkituottaja, jonka pääprojekteja ovat yhtyeet Pain ja Hypocrisy.


title: Peter Tägtgren

text: Tägtgren on tuottanut lukuisten tunnettujen yhtyeiden, kuten Dimmu Borgirin, Immortalin, Children of Bodomin, Amorphis ja Sabatonin albumeja omistamassaan The Abyss -studiossa. Tägtgren on myös laulanut Bloodbath-yhtyeen albumilla "Nightmares Made Flesh".


title: Peter Tägtgren

text: Tägtgren aloitti rumpujen soittamisen yhdeksänvuotiaana, ja myöhemmin hän opetteli soittamaan kitaraa, bassoa ja kosketinsoittimia. Kun Tägtrenin ensimmäinen yhtye Conquest hajosi, hän päätti muuttaa Yhdysvaltoihin. Siellä hän tutustui death metaliin Malevolent Creationin kitaristin Phil Fascianan kautta ja päätti, että hänellä olisi levytyssopimus vuoden sisällä.


title: Peter Tägtgren

text: Peter Tägtren perusti Hypocrisyn, joka oli alussa sooloprojekti. Tägtgren sai levytyssopimuksen Nuclear Blast -levy-yhtiön kanssa.


title: Peter Tägtgren

text: Painin albumin äänitysten aikana hänen sydämensä lopetti lyömisen muutaman minuutin ajaksi, mikä inspiroi häntä kirjoittamaan kappaleen ”Dancing with the Dead”.


title: Peter Tägtgren

text: Vuonna 2015 hän perusti industrial metal -yhtyeen Lindemann yhdessä Rammsteinin laulajan Till Lindemannin kanssa.


title: Waldjinah

text: Waldjinah (s. 7. marraskuuta 1945 Surabaya, Itä-Jaava) on indonesialainen laulaja. Hän voitti 15-vuotiaana paikallisen musiikkikilpailun laulamalla jaavankielistä kroncong-musiikkia. 1960-luvun lopulta lähtien Waldjinah on kehittänyt omaa musiikkityyliään, joka tunnetaan nimellä langgam Jawa. Se on sekoitus gamelania ja kroncongia.


title: Pain

text: Pain on Tukholmassa vuonna 1996 perustettu ruotsalainen industrial metal -yhtye. Se sai alkunsa muusikko ja tuottaja Peter Tägtgrenin ideasta yhdistää elektronista musiikkia metallimusiikkiiin. Pain tuli tunnetuksi Suomessa, kun he esiintyivät Nightwishin lämmittelijöinä.


title: Pain

text: Pain lämmitteli Nightwishiä kevään 2008 Euroopan kiertueella joka alkoi 17. helmikuuta Liettuassa ja päättyi 19. huhtikuuta Portugaliin. Keikkoja matkan varrella oli kaikkiaan 38 kappaletta.


title: Pain

text: Pain sai Swedish Metal Awards 2008 -gaalassa vuoden 2007 parhaimman metallialbumin palkinnon.


title: Kroncong

text: Kroncong eli keroncong on indonesialaista kansanmusiikkia, jossa on vaikutteita pääasiassa portugalilaisesta musiikista. Kroncong tuli Jaavan saarelle Malesiasta portugalilaisten mukana 1400-luvulla. Nykyajan kroncong-artisteihin kuuluu muun muassa Waldjinah, joka myöhemmin kehitti langgam Jawa-tyylin, joka on sekoitus kroncongia ja gamelan-musiikkia.


title: Pieris

text: Pieris voi viitata seuraaviin:


title: Barry White

text: Barry Eugene White, alun perin Barry Eugene Carter, () oli yhdysvaltalainen äänilevytuottaja ja laulaja. Hänen kädenjälkensä näkyy monissa soul- ja diskomusiikin kappaleissa. Hän johti Love Unlimited Orchestra -yhtyettä. Whiten levyjä käytetään usein romanttisen ilmapiirin luomiseksi hänen matalan ja sulavan äänensä takia. Hänestä käytettiin usein nimityksiä ”Maestro” ja ”Walrus of Love” (”rakkauden mursu”).


title: Barry White

text: Barry Whitella oli kaiken kaikkiaan 103 kulta-albumia, 39 platina-albumia, 20 kultasingleä ja 10 platinasingleä ympäri maailman.


title: Barry White

text: White syntyi Galvestonissa, Texasissa, mutta varttui eteläisessä Los Angelesissa. Rikollisuuden vaivaamalla alueella hän liittyi jengiin kymmenvuotiaana, ja 17-vuotiaana hänet tuomittiin neljäksi kuukaudeksi vankeuteen hänen varastettuaan 30 000 dollarin arvosta Cadillacin renkaita.


title: Barry White

text: Vankilasta päästyään Barry White jätti jengit loppuelämäkseen ja aloitti 1960-luvun alussa musiikkiuransa lauluyhtyeissä ennen kuin siirtyi soolouralle vuosikymmenen puolivälissä. Uransa alkuvaiheilla hän ei saavuttanut suurta menestystä; suurimmat saavutukset tulivat laulujen kirjoittamisesta. Hänen laulujaan esittivät rocklaulaja Bobby Fuller ja The Banana Splits.


title: Barry White

text: Vuonna 1969 Barry ryhtyi kolmen lahjakkaan naislaulajan muodostaman Love Unlimited -ryhmän taustavaikuttajaksi. Ryhmä oli perustettu legendaarisen Motown-lauluyhtye The Supremesin seuraajaksi, ja se harjoitteli yhdessä Whiten kanssa seuraavat kaksi vuotta ennen kuin se sai levytyssopimuksen 20th Century Fox Recordsin kanssa. White tuotti, sanoitti ja sävelsi klassisen soul-balladin ”Walking in the Rain (With The One I Love)”. Kappale nousi popmusiikkilistoilla 20 parhaan joukkoon.


title: Barry White

text: Ryhmä sai aikaiseksi lisää hittejä, ja White meni lopulta naimisiin ryhmän päälaulajan Glodean Jamesin kanssa. Miesäänelle tarkoitetun laulun työstövaiheessa levy-yhtiö ehdotti, että White astuisi taustavaikuttajan paikalta mikrofonin eteen. White suostui vastahakoisesti, ja loppu on kevyen musiikin historiaa. Tunnetuimpia hittejä ovat muun muassa ”I’m Gonna Love You Just a Little More Baby” (1973), ”Never, Never Gonna Give You Up” (1973), ”Can’t Get Enough of Your Love, Babe” (1974), ”You’re the First, the Last, My Everything” (1974), ”What Am I Gonna Do With You” (1975), ”Let the Music Play” (1976), ”Sho’ You Right” (1987) ja ”Practice What You Preach” (1994).


title: Barry White

text: White oli kärsinyt kroonisesta korkeasta verenpaineesta jonkin aikaa, kun se aiheutti munuaisen vajaatoiminnan syksyllä 2002. Hän joutui sairaalahoitoon Los Angelesiin ja kärsittyään toukokuussa 2003 aivohalvauksen hän halvaantui eikä häntä enää nähty julkisuudessa. Hän kuoli 4. heinäkuuta 58-vuotiaana. Kuolinsyyksi ilmoitettiin munuaisen vajaatoiminta.


title: Barry White

text: Barry Whiten omaelämäkerta "Barry White: Love Unlimited" julkaistiin vuonna 1999. Kirjan on kirjoittanut Marc Eliot.


title: Barry White

text: Barry Whiten musiikkia käytettiin säännöllisesti 1990-luvun lopulla televisiosarjassa "Ally McBeal". Sarjassa käytettiin usein vaikeatajuisia viittauksia siihen, mitä roolihahmojen päässä liikkui. Barry Whiten laulu kuului aina, kun John Cage (Peter MacNicol) tunsi itsensä vahvaksi ja itsevarmaksi, varsinkin suhteessa naisiin. Whiten musiikin käyttö sarjassa elvytti hänen uraansa ja johti lopulta hänen vierailuunsa sarjassa.


title: Barry White

text: Barry White oli "South Park" -piirrossarjan Chef-hahmon esikuva. Roolia tarjottiin Whitelle, mutta hän kieltäytyi. Hän oli harras kristitty, ja sarjassa käytetty huumori ei ollut hänelle mieluista. Hänen kieltäydyttyään roolin otti vastaan toinen soul-legenda Isaac Hayes.


title: Barry White

text:
White esiintyi kahdesti ääniroolissa myös "Simpsonit"-piirrossarjassa.
Pop-listat: Billboard Hot 100; Tanssimusiikkilistat: Hot Dance Music/Club Play


title: Barry White

text: Love Unlimited:


title: Barry White

text: Love Unlimited Orchestra:


title: Barry White

text: Barry White:


title: Heavy

text: Heavy voi tarkoittaa jotain seuraavista:


title: Pop rai

text: Pop rai on nimitys musiikille, jossa yhdistellään algerialaista raita ja länsimaisen populaarimusiikin tyylilajeja, kuten funkia, rockia tai hip hopia. Tyylilajin katsotaan yleensä saaneen alkunsa Chaba Fadelan vuonna 1979 levyttämästä "Ana ma h'lali ennoumista". Suurin osa nykyisistä rai-muusikoista, kuten Khaled, tekevät pop raita.


title: Dardanellit

text: Dardanellit tai Dardanellien salmi (, ), aikaisemmalta nimeltään Hellespontos, on kapea salmi luoteisessa Turkissa. Salmi yhdistää Aigeianmeren Marmaranmereen. Salmi on 61 kilometriä pitkä, mutta vain 1,2–6 kilometriä leveä. Sen keskisyvyys on 55 metriä ja syvin kohta 81 metriä. Vesi virtaa salmessa molempiin suuntiin, pintavirtaus on Marmaranmereltä Aigeianmerelle ja pohjavirtaus päinvastaiseen suuntaan.


title: Dardanellit

text: Salmi erottaa Euroopan (Gallipolin niemimaan) ja Aasian toisistaan. Suurin salmen rannoilla olevista kaupungeista on Çanakkale (jonka nimi tulee kuuluisista linnoista; "kale" tarkoittaa linnaa). Nimi "Dardanellit" juontuu Dardanus-nimisestä antiikin Kreikan kaupungista, joka sijaitsi salmen Aasian puoleisella rannalla.


title: Dardanellit

text: Salmella on usein ollut strateginen rooli historian tapahtumissa. Troijan muinainen kaupunki sijaitsi lähellä salmen läntistä suuta ja salmen Aasian puoleinen rannikko oli keskeinen Troijan sodassa. Se on myös kreikkalaisen "Heron ja Leandrosin" tarinan tapahtumaympäristö. Kserkses I:n Persian armeija ja myöhemmin Aleksanteri Suuren Makedonian armeija ylittivät Dardanellit eri suuntiin vuosina 480 eaa. ja 334 eaa. Dardanellit oli tärkeä osa Konstantinopolin puolustusta Bysantin valtakunnan aikana ja 1300-luvulta lähtien sitä ovat lähes jatkuvasti hallinneet turkkilaiset.


title: Dardanellit

text: Salmen hallinta tai sen käyttöoikeus oli Venäjän keisarikunnan ulkopolitiikan keskeisiä tavoitteita 1800-luvulla. Osmanien valtakunnan häviämän Venäjän-Turkin sodan seurauksena Venäjä pakotti vuonna 1833 turkkilaiset allekirjoittamaan Hünkâr İskelesin sopimuksen. Sopimuksessa Venäjä sai halutessaan kieltää Mustanmeren ulkopuolisten valtioiden sotalaivojen kulun salmessa. Tämä olisi käytännössä antanut Venäjälle vapaat kädet Mustallamerellä. Sopimus havahdutti länsivallat, jotka pelkäsivät mahdollista Venäjän laajentumista Välimerelle. Lontoon salmikokouksessa heinäkuussa 1841 Britannia, Ranska, Itävalta ja Preussi pakottivat Venäjän hyväksymään sopimuksen, jossa rauhanaikana ainoastaan turkkilaiset sotalaivat saisivat kulkea salmen lävitse. Britannia ja Ranska lähettivät laivastonsa salmen lävitse hyökätessään Krimille Krimin sodassa vuonna 1853. Venäjä hävisi sodan ja vanha sopimus uudistettiin Pariisin rauhassa vuonna 1856. Sopimus oli teoreettisesti voimassa 1900-luvulle saakka.


title: Dardanellit

text: Ympärysvallat yrittivät pakottaa osmanit ulos ensimmäisestä maailmansodasta nousemalla maihin Gallipolin niemimaalla ja ottamalla Dardanellit hallintaansa. Ian Hamiltonin johtamat joukot eivät onnistuneet valtaamaan Gallipolin niemimaata ja joukot vetäytyivät tammikuussa 1916.


title: Dardanellit

text: Sodan jälkeen vuonna 1920 solmittu Sèvres'n rauhansopimus demilitarisoi salmen ja teki siitä kansainvälisen alueen, jota valvoi Kansainliitto. Tämä muutettiin vuoden 1923 Lausannen sopimuksessa, joka palautti salmen Turkille. Sopimuksessa annettiin kuitenkin kaikille ulkomaisille sotalaivoille vapaa kulku salmessa. Turkki hylkäsi sopimuksen ehdot ja myöhemmin militarisoi alueen. Tilanne palautettiin Montreux'n sopimuksella heinäkuussa 1936. Sopimuksessa, joka on voimassa edelleen, salmi määritellään kansainväliseksi väyläksi, mutta Turkille jätetään oikeus rajoittaa Mustanmeren ulkopuolisten valtioiden sota-alusten liikkumista salmessa. Toisen maailmansodan aikana, jolloin Turkki pysytteli puolueettomana lähes koko sodan ajan, Dardanellit oli suljettu sotaakäyvien maiden laivoilta.


title: Atamaani

text: Atamaani on kasakkapäällikkö. Nimitystä on käytetty venäläisistä kasakka- tai haidamakkipäälliköistä. Ukrainassa käytettiin vastaavasti nimitystä hetmani. Sanat juontunevat saksan sanasta "Hauptmann", ’päämies’.


title: Atamaani

text: Kuuluisa atamaani oli esimerkiksi kapinan nostattanut Donin kasakkojen atamaani Stepan Razin.


title: Atamaani

text: Venäjän keisarikunnan armeijassa eräiden kasakkayksiköiden komentajia kutsuttiin atamaaneiksi. Venäjän sisällissodan aikana useat valkoiset kenraalit kuten Aleksei Kaledin, Pjotr Krasnov ja Grigori Semjonov valituttivat itsensä atamaaneiksi.


title: Paavo Noponen

text: Paavo Arno Olavi Noponen (25. maaliskuuta 1930 Helsinki – 24. lokakuuta 2016 Helsinki) oli suomalainen urheiluselostaja. Hän oli Pekka Tiilikaisen ja Raimo ”Höyry” Häyrisen ohella yksi Suomen tunnetuimmista urheiluselostajista.


title: Paavo Noponen

text: Paavo Noposen vanhemmat olivat agronomi Arno Iivari Noponen ja Ellen Johanna o.s. Lagerwall. Noponen oli kaksi kertaa naimisissa, vuosina 1959–1973 lennätinvirkailija Kirsti Marjatta Lindbergin kanssa ja vuodesta 1990 Anja-Lena Belinskijn kanssa. Lapsia Noposella on kaksi: Jutta (s. 1960) ja Erkka (s. 1963).


title: Paavo Noponen

text: Paavo vietti kouluvuotensa Hämeenlinnassa. Hän kirjoitti ylioppilaaksi Hämeenlinnan lyseosta vuonna 1949 ja valmistui yhteiskuntatieteiden kandidaatiksi 1953 ja maisteriksi 1956 Yhteiskunnallisesta korkeakoulusta.


title: Paavo Noponen

text: Noposen selostajaura Yleisradiossa alkoi vuonna 1952 Helsingin olympiakisoista. Sen jälkeen Noponen oli selostamassa 18 olympiakisoja. Vuonna 1963 Noponen pääsi haastattelemaan itse nyrkkeilyn raskaansarjan silloista maailmanmestaria Sonny Listonia tämän tehtyä lyhyen vierailun Suomessa. Noponen jäi eläkkeelle vuoden 1994 yleisurheilun EM-kisojen jälkeen. Sittemmin Noposen ääntä saattoi kuulla mediassa Radio Helsingin kanavatunnuksissa.


title: Paavo Noponen

text: Noponen on tullut tunnetuksi myös urheiluaiheisista kirjoistaan, kuten Pekka Tiilikaisen elämäkerrasta.


title: 3 etsivää

text:
3 etsivää on yhdysvaltalainen nuorten dekkarikirjasarja, joka alun perin julkaistiin englanninkielisellä nimellä "Alfred Hitchcock and the Three Investigators". Sen loi Robert Arthur, joka käytti tunnetun elokuvaohjaajan nimeä sarjan markkinoinnissa. Kirjojen kolme etsivää ovat Jupiter Jones, Pete Crenshaw ja Robert Andrews.
Jupiter "Jupe" Jones on etsivätoimiston johtaja, kyltymättömän utelias elektroniikkanörtti joka hoitaa myös ajattelupuolen.
Pete Crenshaw on toimiston autovastaava, joka harrastaa judoa ja karatea. Hän on etsivätoimiston urheilullisin heppu.
Robert "Bob" Andrews työskentelee Rokki-Plussalla ja vastaa kirjanpidosta ja tykkää tytöistä.


title: 3 etsivää

text: Alkuperäiseen kirjasarjaan kuuluu 43 kirjaa, jotka on kirjoitettu vuosina 1964–1987. Robert Arthur kirjoitti itse kirjat 1–9 ja 11. Suomeksi sarjaa julkaisi Gummerus. Vuosina 1989–1990 kirjasarjan kustantaja Random House julkaisi 11 kirjaa "3 Investigators, Crimebuster Series" -sarjana. Siinä etsiväkolmikko oli vanhempi ja kirjat sisälsivät enemmän toimintaa, mutta vähemmän salapoliisityötä - ne eivät menestyneet kovin hyvin. Saksassa julkaistaan edelleen noin kuusi uutta kirjaa vuodessa, näitä ei ole koskaan käännetty englanniksi. Saksalaisia kirjoja on jo enemmän kuin alkuperäisiä 3 etsivää -kirjoja.


title: 3 etsivää

text: Ensimmäinen 3 etsivää -elokuva tuli ensi-iltaan vuonna 2007. "The Three Investigators and the Secret of Skeleton Island" -elokuvan ohjaaja on saksalainen Florian Baxmeyer.


title: Ykköskuljettaja

text: Ykköskuljettaja on termi, jolla varsinkin Formula 1 -piireissä tarkoitetaan sitä kuljettajaa, joka jossakin tallissa on etuoikeutetussa tilanteessa tallitoveriinsa verrattuna. Periaatteessa jokaisella tallilla on ykkös- ja kakkoskuljettajansa, mutta joissakin talleissa ykköskuljettajalla on pienempi etu asemastaan kuin toisissa talleissa.


title: Ykköskuljettaja

text: Perinteisesti F1-talleista Ferrari on viime vuosina panostanut ykköskuljettajaansa Michael Schumacheriin enemmän kuin kakkoskuljettajaansa. Tallimääräyksillä on voitu määrätä kakkoskuljettaja antamaan esimerkiksi kilpailutilanteessa tillaa takaa tulevalle ykköskuljettajalle. Tällainen toiminta oli varsinkin F1-sarjan alkuaikoina erittäin tavallista ja kakkoskuski saattoi jopa luovuttaa autonsa toisen kuljettajan käyttöön, mutta nykyisin tallimääräykset ovat F1-sarjan säännöissä kielletty.


title: GSM-ohjaus

text: GSM-ohjaus tapahtuu siten, että GSM-puhelimella lähetetään ohjattavan laitteen vastaanottimeen tekstiviesti tai vastaava. Vastaanotin tarvitsee SIM-kortin toimiakseen. Vastaanottimessa käytettäviä liittymätyyppejä kutsutaan koneliittymiksi.


title: GSM-ohjaus

text: GSM-ohjausta voidaan käyttää muun muassa varashälyttimien etähallintaan.


title: Alfa Gruis

text: Alfa Gruis (α Gru / α Gruis) Kurjen tähtikuvion kirkkain tähti. Arabian tähdelle antama nimi on Al Na'ir (myös Al Nair tai Alnair, "kirkas" tai "valo"). Alnair on myös Zeta Centaurin nimitys.


title: Alfa Gruis

text: Tähden näennäinen kirkkaus on 1,73, etäisyys 101 valovuotta ja spektrityyppi B7IV. Väri-indeksi B-V on -0,13. Absoluuttinen kirkkaus -1,73. Pintalämpötila 13 500 kelviniä, luminositeetti 380 aurinkoa. Säde 3,3–3,6 auringon sädettä. Tähti pyörii nopeasti vauhdilla 236 km/s niin kuin useimmat siniset tähdet.


title: Beta Crucis

text: Beta Crucis (β Crucis / β Cru / Beta Crucis) Mimosa eli Becrux on Etelän ristin tähdistön toiseksi kirkkain tähti. Tähti ei näy Suomessa. Tämän 353 valovuoden päässä olevan B0.5 III -spektriluokan tähden näennäinen kirkkaus on 1,25. Absoluuttinen kirkkaus −3,92 vastaa 34 000 Auringon kirkkautta. Tähti on kuumin näkemämme 1. suuruusluokan tähti. Tähti on kaksoistähti, jonka komponenttien kiertoaika on 5 vuotta ja väli 8 AU.


title: Hor

text: Hor voi tarkoittaa seuraavia:


title: X-No-Archive

text: X-No-Archive on uutisryhmäviesteissä käytettävä otsake, jolla estetään viestiä tallentumasta esimerkiksi Googlen arkistoon.